cyanic-selkie/wikianc huggingface dataset:
ಆಪ್ತರಕ್ಷಕ (ಚಲನಚಿತ್ರ)
ಟೆಲಿವಿಜನ್ ಹಕ್ಕುಗಳು
ಕನ್ನಡ ಆವೃತ್ತಿಯ ಹಕ್ಕುಗಳನ್ನು ಸ್ಟಾರ್ ಸುವರ್ಣ ಮತ್ತು ಸ್ಟಾರ್ ಸುವರ್ಣ ಪ್ಲಸ್ ಪಡೆದುಕೊಂಡಿದೆ. ತೆಲುಗು ಡಬ್ಬಿಂಗ್ ಆವೃತ್ತಿಯ ಹಕ್ಕುಗಳನ್ನು ಸ್ಟಾರ್ ಮಾ ಪಡೆದುಕೊಂಡಿದೆ. ಹಿಂದಿ ಡಬ್ಬಿಂಗ್ ಆವೃತ್ತಿಯ ಹಕ್ಕುಗಳನ್ನು UTV ಸ್ವಾಧೀನಪಡಿಸಿಕೊಂಡಿದೆ. ಬೆಂಗಾಲಿ ಡಬ್ಬಿಂಗ್ ಆವೃತ್ತಿಯ ಹಕ್ಕುಗಳನ್ನು ಝೀ ಬಾಂಗ್ಲಾ ಸಿನಿಮಾ ಸ್ವಾಧೀನಪಡಿಸಿಕೊಂಡಿದೆ.
ವಿಮರ್ಶಕರು
ಚಿತ್ರವು ವಿಮರ್ಶಕರಿಂದ ಬಹುತೇಕ ಉತ್ತಮ ವಿಮರ್ಶೆಗಳನ್ನು ಪಡೆಯಿತು. ವಿಷ್ಣುವರ್ಧನ್ ಅಭಿನಯಕ್ಕೆ ಮೆಚ್ಚುಗೆ ವ್ಯಕ್ತವಾಗಿದೆ. ಚಿತ್ರದ ಸುತ್ತ ಸೃಷ್ಟಿಯಾದ ಹೈಪ್ ಮತ್ತು ಕುತೂಹಲವನ್ನು ಸಮರ್ಥಿಸಿದಂತಾಯಿತು. ಗುರುಕಿರಣ್ ಅವರ ಬ್ಯಾಕ್ ಗ್ರೌಂಡ್ ಸ್ಕೋರ್ ಕೂಡ ಅಪೇಕ್ಷಿತ ಪರಿಣಾಮವನ್ನು ಮೂಡಿಸುವಲ್ಲಿ ಯಶಸ್ವಿಯಾಗಿದೆ. ವಿಮಲಾ ರಾಮನ್ ಅವರ ನೃತ್ಯ ಕೌಶಲ್ಯದ ಜೊತೆಗೆ ನಾಗವಲ್ಲಿ ಪಾತ್ರದಲ್ಲಿ ಅವರ ನಟನೆಗಾಗಿ ಪ್ರಶಂಸಿಸಲಾಯಿತು.
ಬಾಕ್ಸ್ ಆಫೀಸ್
ಬೆಂಗಳೂರಿನಲ್ಲಿ ನಡೆದ ಅದ್ಧೂರಿ ಉದ್ಘಾಟನೆಗೆ ಉತ್ತಮ ಜನಸಂದಣಿ ಇತ್ತು, ಕಾಳಸಂತೆಯಲ್ಲಿ ಟಿಕೆಟ್‌ಗಳು ರೂ 3000 ವರೆಗೆ ಮಾರಾಟವಾಯಿತು.
ಬಾಹ್ಯ ಕೊಂಡಿಗಳು
ವರ್ಗ:ಕನ್ನಡ ಚಲನಚಿತ್ರಗಳು ವರ್ಗ:ವರ್ಷ-೨೦೧೦ ಕನ್ನಡಚಿತ್ರಗಳು
ಭೀಮರಾಜ
ದೊಡ್ಡ ರ್ರ್ಯಾಕೆಟ್‌-ಬಾಲದ ಡ್ರೊಂಗೋ ಪಕ್ಷಿ, ಡಿಕ್ರುರಸ್‌ ಪ್ಯಾರಾಡೈಸಿಯಸ್ ‌ ಎಂಬ ಪಕ್ಷಿಯು ತುದಿಗೆ ಸೀಮಿತವಾದಂತಹ ಅಡ್ಡೆಳೆಗಳ ಹೆಣಿಗೆಯನ್ನು ಹೊಂದಿರುವ ಉದ್ದವಾದ  ಬಾಲದ ಹೊರಗಿನ ಪುಕ್ಕ/ಗರಿಗಳ ವೈಶಿಷ್ಟ್ಯವನ್ನು ಹೊಂದಿರುವ ಮಧ್ಯಮ ಗಾತ್ರದ  ಏಷ್ಯಾದ  ಪಕ್ಷಿಯಾಗಿದೆ. ಇವುಗಳನ್ನು ಕೂಡಾ ಡಿಕ್ರುರಿಡೇ ಕುಟುಂಬದ ಇತರ  ಡ್ರೊಂಗೋಗಳ ವರ್ಗಕ್ಕೆ ಸೇರಿಸಲಾಗಿದೆ. ಮನುಷ್ಯರು ವಾಸಿಸುವ ಅರಣ್ಯಗಳಲ್ಲಿನ ವಾಸನೆಲೆಗಳ ಬಳಿಯ ಬಯಲಿನಲ್ಲಿ ಅನೇಕ ವೇಳೆ ನೆಲೆಸುವ ಇವು ಎದ್ದು ಕಾಣುವಂತೆ ಇರುತ್ತವಲ್ಲದೇ ಅನೇಕ ಇತರ  ಪಕ್ಷಿಗಳ ಕೂಗುಗಳನ್ನು ಸ್ಪಷ್ಟ ಅನುಕರಣೆಗಳೂ ಸೇರಿದಂತೆ ಉಚ್ಚ ಸ್ಥಾಯಿಯಲ್ಲಿ ಕೂಗುವುದರ ಮೂಲಕ ಗಮನವನ್ನು ಸೆಳೆಯುತ್ತವೆ. ಹಲವು ಕೀಟ/ಹುಳ ಭಕ್ಷಕಗಳು ಒಟ್ಟಿಗೆ ಆಹಾರವನ್ನು ಹುಡುಕುತ್ತಾ ಹೋಗುವ ಅರಣ್ಯ ಪಕ್ಷಿ ಸಮುದಾಯಗಳಲ್ಲಿ ಕಂಡು ಬರುವ ಒಂದು ಗುಣಲಕ್ಷಣವಾದ ಈ ತರಹದ ಅನುಕರಣೆಗಳು ಆಹಾರವನ್ನು ಹುಡುಕುತ್ತಾ ಸಾಗುವ ಮಿಶ್ರ-ತಳಿಗಳ ಪಕ್ಷಿಗಳಿಂದ ಕೂಡಿದ ಹಿಂಡನ್ನು ರೂಪಿಸಿಕೊಳ್ಳಲು ಸಹಾಯ ಮಾಡುತ್ತವೆ ಎಂದು ಭಾವಿಸಲಾಗಿದೆ. ಈ ಡ್ರೊಂಗೋಗಳು ಹಲವು ಬಾರಿ ಹಿಂಡಿನಲ್ಲಿನ ಇತರ ಆಹಾರಾನ್ವೇಷಕಗಳು ಹಿಡಿದು ಹಾಕಿದ್ದ ಅಥವಾ ವಿಚಲಿತಗೊಳಿಸಿದ್ದ  ಹುಳಹುಪ್ಪಟೆಯ  ಶಿಕಾರಿಯನ್ನು ಕದ್ದು ಬಿಡುತ್ತವೆ. ಅವುಗಳು ದಿವಾಚರಗಳಾಗಿದ್ದರೂ ಅರುಣೋದಯಕ್ಕೆ ಸಾಕಷ್ಟು ಮುಂಚೆಯಿಂದಲೇ ಹಾಗೂ ಮುಸ್ಸಂಜೆಯಾದ ಮೇಲೂ ಸಾಕಷ್ಟು ತಡಹೊತ್ತಿನವರೆಗೆ ಚಟುವಟಿಕೆಯಿಂದಿರುತ್ತವೆ. ಅವುಗಳ ವ್ಯಾಪಕ ಚೆದುರುವಿಕೆ ಹಾಗೂ ಪ್ರಾದೇಶಿಕ ವೈಶಿಷ್ಟ್ಯತೆಗಳಲ್ಲಿನ ಭಿನ್ನತೆಯಿಂದಾಗಿ  ಅನುವಂಶಿಕತೆಯ ಪಥಚ್ಯುತಿ ಹಾಗೂ ಬೇರ್ಪಡುವಿಕೆಗಳಿಂದ ಉಂಟಾಗುವ ಜಾತ್ಯುದ್ಭವಗಳಿಗೆ ಅವು ಪ್ರತಿಮಾರೂಪದ ಉದಾಹರಣೆಗಳಾಗಿ ಮಾರ್ಪಟ್ಟಿವೆ.
ವಿವರಣೆ
ಏಷ್ಯಾದಲ್ಲಿ ಇವುಗಳು ವಾಸವಿರುವ ಬಹುತೇಕ ವ್ಯಾಪ್ತಿಯ ಪ್ರದೇಶಗಳಲ್ಲಿ ಇದು ಡ್ರೊಂಗೋ ಪಕ್ಷಿ ತಳಿಗಳಲ್ಲೇ ಅತ್ಯಂತ ದೊಡ್ಡದಾಗಿದೆಯಲ್ಲದೇ ತಮ್ಮ ಪ್ರತ್ಯೇಕತೆಯ ಬಾಲದ ರ್ರ್ಯಾಕೆಟ್‌ ತೋಕೆಗಳು ಹಾಗೂ ಉಪತಳಿಗಳ ನಡುವೆ ಪ್ರಮಾಣದಲ್ಲಿ ವ್ಯತ್ಯಾಸವನ್ನು ಹೊಂದಿರುವ ಸಾಧಾರಣವಾಗಿ ಮುಖದ ಮುಂಭಾಗದಲ್ಲಿ ಕೊಕ್ಕಿನ ಮೇಲ್ಭಾಗದಲ್ಲಿ ಆರಂಭವಾಗಿ ಶಿರೋಭಾಗದುದ್ದಕ್ಕೂ ಹೋಗಿರುವ ಸುರುಳಿ ಸುತ್ತಿರುವ ಗರಿಗಳ ಶಿಖೆಯಿಂದಾಗಿ ಸಹಜವಾಗಿಯೇ ಗುರುತಿಸಬಲ್ಲಂತಹುದಾಗಿದೆ. ವಂಕಿ ಸುತ್ತುಗಳಿರುವ ತೋಕೆಗಳನ್ನು ಹೊಂದಿರುವ ಬಾಲವು ವೈಶಿಷ್ಟ್ಯಸೂಚಕವಾಗಿದ್ದು ಹಾರುತ್ತಿರು ವಾಗ ಎರಡು ದೊಡ್ಡ ದುಂಬಿಗಳು ಕಪ್ಪು ಪಕ್ಷಿಯೊಂದನ್ನು ಅಟ್ಟಿಸಿಕೊಂಡು ಹೋಗುತ್ತಿರುವಂತೆ ಕಾಣಿಸುತ್ತದೆ. ಹಿಮಾಲಯದ ಪೂರ್ವಭಾಗದ ಪ್ರದೇಶಗಳಲ್ಲಿ ಸಣ್ಣ ರ್ರ್ಯಾಕೆಟ್‌-ಬಾಲದ ಡ್ರೊಂಗೋ ಪಕ್ಷಿಗಳನ್ನೇ ಈ ತಳಿಗಳೆಂದು ತಿಳಿದು ಗೊಂದಲವಾಗುವ ಸಾಧ್ಯತೆಯಿರುವುದಾದರೂ, ಸಣ್ಣ ಪಕ್ಷಿ ಗಳು ಚಪ್ಪಟೆ ತೋಕೆಗಳನ್ನು ಹೊಂದಿದ್ದು ಅವುಗಳಿಗೆ ಶಿಖೆ ಬಹುಪಾಲು ಇಲ್ಲದಂತಿರುತ್ತದೆ.
ಹರಡುವಿಕೆ ಮತ್ತು ಆವಾಸಸ್ಥಾನ
ಈ ತಳಿಗಳ ಚೆದುರುವಿಕೆಯ ವ್ಯಾಪ್ತಿಯು ಪಶ್ಚಿಮ ಹಿಮಾಲಯದಿಂದ ಪೂರ್ವ ಹಿಮಾಲಯದವರೆಗೆ ಹಾಗೂ 4000 ಅಡಿಗಳ ಕೆಳಗಿನ ಅಡಿಗುಡ್ಡದಲ್ಲಿರುವ ಮಿಷ್ಮಿ ಪರ್ವತಗಳವರೆಗೆ ವಿಸ್ತರಿಸಿದೆ. ಪಶ್ಚಿಮದೆಡೆಗೆ ಬಾರ್ನಿಯೋ ದ್ವೀಪಗಳತ್ತ ಮುಂದುವರೆಯುತ್ತಾ ಹೋಗುವ ಇದು  ಪೂರ್ವದ ಜಾವಾ ದ್ವೀಪಗಳೆಡೆಗೆ ಪ್ರಧಾನ ಭೂಭಾಗ ಹಾಗೂ ದ್ವೀಪಗಳವರೆಗೆ  ಹರಡಿದೆ. ಅವುಗಳನ್ನು ಅರಣ್ಯದ  ವಾಸನೆಲೆಗಳಲ್ಲಿ ಪ್ರಧಾನವಾಗಿ ಕಾಣಬಹುದಾಗಿರುತ್ತದೆ.
ಸಂಸ್ಕೃತಿಯಲ್ಲಿ
ಅವುಗಳು ಹೊರಡಿಸುವ ಒಂದು ಸರ್ವೇ ಸಾಮಾನ್ಯವಾದ ಸಿಳ್ಳೆಯ ಧ್ವನಿಯು ಭಾರತದ ಹಲವು ಭಾಗಗಳಲ್ಲಿ ಅವುಗಳಿಗೆ ನೀಡಲಾಗಿರುವ ಸ್ಥಳೀಯ ಹೆಸರಾದ ಕೊತ್ವಾಲ ಪಕ್ಷಿ ಯೆಂಬ ಹೆಸರಿನ ಮೂಲವಾಗಿದೆ (ಅದರರ್ಥ ಇದೇ ರೀತಿಯ ಸಿಳ್ಳೆಯ ಧ್ವನಿಯನ್ನು ಬಳಸುವ ಓರ್ವ "ಆರಕ್ಷಕ ವ್ಯಕ್ತಿ" ಅಥವಾ "ರಕ್ಷಕ"), ಇದೇ ಹೆಸರನ್ನು ಕಪ್ಪು ಡ್ರೊಂಗೋ ಪಕ್ಷಿಗೆ ಕೂಡಾ ಇಡಲಾಗಿದೆಯಲ್ಲದೇ, ಇತರ ಅನೇಕ ಪ್ರದೇಶಗಳಲ್ಲಿ ಭೀಮರಾಜ ಅಥವಾ ಭೃಂಗರಾಜ ಎಂದು ಕರೆಯಲಾಗುತ್ತದೆ.
ಬಾಹ್ಯ ಕೊಂಡಿಗಳು‌
ವರ್ಗ:ಡ್ರೊಂಗೋಗಳು ವರ್ಗ:ಏಷ್ಯಾದ ಪಕ್ಷಿಗಳು ವರ್ಗ:ಭಾಂಗ್ಲಾದೇಶದ ಪಕ್ಷಿಗಳು ವರ್ಗ:ಭಾರತದ ಪಕ್ಷಿಗಳು. ವರ್ಗ:ಶ್ರೀಲಂಕಾದ ಪಕ್ಷಿಗಳು ವರ್ಗ:ಇಂಡೋನೇಷ್ಯಾದ ಪಕ್ಷಿಗಳು ವರ್ಗ:ಚೀನಾದ ಪಕ್ಷಿಗಳು ವರ್ಗ:1776ರಲ್ಲಿ ವರ್ಣಿಸಲಾಗಿದ್ದ ಪ್ರಾಣಿಗಳು ವರ್ಗ:ಪಕ್ಷಿಗಳು
ವಿವೇಕಾನಂದ ಕಾಮತ್
ವಿವೇಕಾನಂದ ಕಾಮತ್ thumb
ಸಾಹಿತ್ಯ ಕೃಷಿ  :    1996ರಲ್ಲಿ ಬರವಣಿಗೆ ಆರಂಭ. ಇದುವರೆಗೂ 150 ಕ್ಕೂ ಹೆಚ್ಚು ಕತೆಗಳು ಪ್ರಕಟವಾಗಿವೆ. ಆದರೆ ಕಾದಂಬರಿ ಪ್ರಕಾರದಲ್ಲಿ ಹೆಚ್ಚು  ಒಲವು. ಇದುವರೆಗೂ ಬರೆದ ಕಾದಂಬರಿಗಳು ಸುಮಾರು60. ಅವುಗಳು ಕನ್ನಡದ ಬಹುತೇಕ  ಪತ್ರಿಕೆಗಳಲ್ಲಿ ಬೆಳಕು ಕಂಡಿವೆ. (ತರಂಗ, ಸುಧಾ, ಕರ್ಮವೀರ, ಮಂಗಳ, ಕನ್ನಡಪ್ರಭ, ಉದಯವಾಣಿ,  ಇತ್ಯಾದಿ) ವಿವಿಧ ಪ್ರಕಾಶನ ಸಂಸ್ಥೆಗಳಿಂದ ಪ್ರಕಟವಾದ  ಕಾದಂಬರಿಗಳು  ಮರುಮುದ್ರಣವೂ ಒಳಗಂಡು  58 ಪುಸ್ತಕಗಳಾಗಿವೆ. ಕಾಗದದ ಹೂ, ಸ್ವೀಕಾರ, ಪುತ್ರಿ ಕಾಮೇಷ್ಟಿ ಮತ್ತು ಇತ್ತೀಚಿನ ಅಜ್ಞಾತ ಕೆಲವು ಜನಪ್ರಿಯ ಕಾದಂಬರಿಗಳು.
ಸ್ವೀಕಾರ ಕಾದಂಬರಿ ಸಂಸ್ಕೃತ ಭಾಷೆಗೆ ಅನುವಾದವಾಗಿ ಸಂಭಾಷಣಾ ಸಂದೇಶ ಮಾಸಪತ್ರಿಕೆಯಲ್ಲಿ ಧಾರವಾಹಿಯಾಗಿ ಪ್ರಕಟವಾಗಿದೆ. ಕನ್ನಡ ಮಕ್ಕಳ ಚಲನಚಿತ್ರ“ಅಪ್ಸರಧಾರ” ಗೆ ಸಂಭಾಷಣೆಯನ್ನು ಬರೆದಿದ್ದಾರೆ. ಇವರ ಫೇರಿಟೇಲ್‍ ಕತೆ ಚಲನಚಿತ್ರವಾಗಿದೆ. ಕಿರುಚಿತ್ರಗಳಿಗೆ ಸಂಭಾಷಣೆ ಬರೆದಿದ್ದಾರೆ.
ತಂದೆ                 :   ನಾಗೇಶ್‍ ಕಾಮತ್
ತಾಯಿ               :   ವಿಜಯಲಕ್ಷ್ಮಿ ಕಾಮತ್
ಜನ್ಮ ದಿನಾಂಕ. : 21 - 01 - 1976
ವಾಸ                : ಮಂಗಳೂರು
ವಿದ್ಯಾರ್ಹತೆ      :    ಸಿವಿಲ್ ಇಂಜಿನಿಯರಿಂಗ್‍ನಲ್ಲಿ ಡಿಪ್ಲೊಮಾ ಪದವಿ.
ಪ್ರಶಸ್ತಿ        :   ಕನ್ನಡ ಸಾಹಿತ್ಯ ಪರಿಷತ್ತುಯುವ ಸಾಹಿತಿಗಳಿಗೆ ಏರ್ಪಡಿಸಿದ್ದ ದತ್ತಿನಿಧಿ ಪುಸ್ತಕ ಸ್ಪರ್ಧೆಯಲ್ಲಿ ‘ಬೇಟೆ’ ಕಾದಂಬರಿಗೆ 2010 ನೇ ಸಾಲಿನ ‘ಬೆಂಗಳೂರು ಮಹಾನಗರ ಸಾರಿಗೆ ಸಂಸ್ಥೆ ಅರಳು ಸಾಹಿತ್ಯ ಪ್ರಶಸ್ತಿ’ದೊರಕಿದೆ. ದೂರದಾರಿಯತೀರ ಕಾದಂಬರಿಗೆ  ಲೇಖಿಕಾಶ್ರೀ ಪ್ರಶಸ್ತಿ. ಅಲ್ಲದೇ ಇನ್ನಿತರ ಪ್ರಶಸ್ತಿ, ಸಮ್ಮಾನಗಳು, ಬಹುಮಾನಗಳು ದೊರೆತಿವೆ.
ಕಾದಂಬರಿಗಳು  ಮತ್ತು ಪ್ರಕಟಿತ ಪತ್ರಿಕೆಗಳು
ತರಂಗ
1) ಯಾವ ಮೋಹನ ಮುರಳಿ ಕರೆಯಿತೋ (2001)
2) ಆವಂತಿಕಾ (2006)
3)  ಸುಪ್ತಸ್ವರ( 2011)
4) ವ್ಯತಿರಿಕ್ತ (2022)
ಸುಧಾ
1) ಅತಿಕ್ರಮಣ
2) ನೆಲಮುಗಿಲು (2012)
3)  ಸ್ವೀಕಾರ  ( 2017)
4) ಅಜ್ಞಾತ (2020)
5) ಪದರುಗಳು (2023)
1) ಅಂಕಿತಾ (2003)
2) ಕಾಗದದ ಹೂ  (2005)
4) ಅನುಬಂಧ  (2005 ದೀಪಾವಳಿ ವಿಶೇಷಾಂಕ)
6) ದೂರದಾರಿಯತೀರ (2009)
7)  ಮರಳಿನ ಮನೆ( 2013)
8)  ಪುತ್ರಿ ಕಾಮೇಷ್ಟಿ (2017)
ಕರ್ಮವೀರ
1) ಸಿಕ್ಕು (2001)
2) ಋತುಗಾನ (2003)
3)  ಆಸರೆ( 2005)
4) ಮಹಾನದಿ (2009)
ಕನ್ನಡ ಪ್ರಭ
1) ಪುನರಪಿ ಜನನಂ (2000)
ಉದಯವಾಣಿ
1) ಎಲ್ಲಿಜಾರಿತೋ ಮನವೂ (1999)
2) ಶ್ರೀಗಂಧ (2003)
ಮಲ್ಲಿಗೆ
1) ಕವನಾ (ಮೇ 1996)
2) ಬಂಧನ (ಫೆಬ್ರುವರಿ 1997)
ಹಂಸರಾಗ
1) ಬೇರು ಬಳ್ಳಿ (ಅಕ್ಟೋಬರ್2005)
2) ಶಬರಿ   (ಜನವರಿ 2000)
3) ಬಿರುಕು (ಜನವರಿ2008)
5)  ಅಲೋಕ  (ಸಪ್ಟೆಂಬರ್2006)
6) ಇದುಯಾರುಬರೆದಕಥೆಯೋ (ಮಾರ್ಚ್2007)
7) ಜಾಲ (ಜೂನ್2007)
8) ಮೈತ್ರಿ (ಫೆಬ್ರವರಿ 2010)
ವಾರಪತ್ರಿಕೆ
1) ಉಪಾಸನಾ (1998)
2) ಒಲವಿನ ರಾಗ  (2001)
ಮಂಜುವಾಣಿ
1) ಬೇರು (ಅಕ್ಟೋಬರ್ 2010)
ವಿಜಯವಾಣಿ
ಪ್ರಿಯಾಂಕ
1) ಹೊಸ ಬಾಳ ಹೊಸ್ತಿಲು (2009)
ರಾಗಸಂಗಮ
1) ಹೂವು ಮುಳ್ಳು (ಜೂನ್1998)
2)   ಬಣ್ಣದಚಿತ್ತಾರ   (ಜೂನ್1999)
3) ಸುಳಿ (ಜೂನ್2000)
4)  ನಿಶೆಯಿಂದ ಉಷೆಗೆ (ಮಾರ್ಚ್2001)
5) ಮಧುರ ಬಾಂಧವ್ಯ(ಏಪ್ರಿಲ್2001)
7) ಸಂಸಾರದಲ್ಲಿ ಸಾರ (2002)
8) ಹಂಗು (ಜನವರಿ2003)
9) ಕರುಣಾಮಯಿ (ಮೇ-ಜೂನ್2004)
10) ಸಂಕೀರ್ತನ( ಏಪ್ರಿಲ್2005)
11) ಇರುವುದೆಲ್ಲವ ಬಿಟ್ಟು (ಮೇ 2005)
12) ಅಮಾನುಷ (ಜೂನ್2007)
13) ತೀರ ( ಸಪ್ಟೆಂಬರ್2005)
ನವರಾಗಸಂಗಮ
1) ಸಾಫಲ್ಯ (ಡಿಸೆಂಬರ್2000)
2) ನೀ ನಡೆವ ಹಾದಿಯಲ್ಲಿ(ಜುಲೈ2000)
3) ಪಲ್ಲವಿ (ಏಪ್ರಿಲ್2002)
4)  ಭಾವ ಬದುಕು (ಜನವರಿ2006)
6) ಸುಲಗ್ನಾ ಸಾವಧಾನ( ಜನವರಿ2007
ಥ್ರಿಲ್  ಪತ್ರಿಕೆ
1) ಹೈಜಾಕ್ (ಅಕ್ಟೋಬರ್2001)
1) ಮೇಘಮಾಧುರಿ
ಸಖಿ ಪಾಕ್ಷಿಕ
1) ನಮ್ಮಯ ಹಕ್ಕಿ ಬಿಟ್ಟೇ ಬಿಟ್ಟೆ.. (ಅಕ್ಟೋಬರ್2015) ವರ್ಗ:ಉಲ್ಲೇಖವಿಲ್ಲದ ಲೇಖನಗಳು
ಮ್ಯಾಕ್ಸ್ ಫಾನ್ ಲವೆ
thumb|ಮ್ಯಾಕ್ಸ್ ಫಾನ್ ಲವೆ ಮ್ಯಾಕ್ಸ್ ಫಾನ್ ಲವೆ (1879-1960) ಜರ್ಮನಿಯ ಒಬ್ಬ ಭೌತವಿಜ್ಞಾನಿ. ಎಂಟ್ರೊಪಿ ಪರಿಕಲ್ಪನೆಯನ್ನು ದ್ಯುತಿವಿಜ್ಞಾನಕ್ಕೆ (ಆಪ್ಟಿಕ್ಸ್) ಅನ್ವಯಿಸಿದ. ಹರಿವ ನೀರಿನಲ್ಲಿ ಬೆಳಕಿನ ವೇಗ ಕುರಿತ ಸೂತ್ರ ಐನ್‌ಸ್ಟೈನ್ ತಮ್ಮ ವಿಶೇಷ ಸಾಪೇಕ್ಷತಾ ಸಿದ್ಧಾಂತದಲ್ಲಿ (1905) ಪ್ರತಿಪಾದಿಸಿದ ಪ್ರಕಾರವೇ ಇದೆಯೆಂದು ರುಜುವಾತಿಸಿದ. ಸ್ಫಟಿಕಗಳಲ್ಲಿರುವ ಪರಮಾಣುಗಳು ಹೇಗೆ ಎಕ್ಸ್-ಕಿರಣಗಳನ್ನು ವಿವರ್ತಿಸುತ್ತವೆ ಎಂಬ ವಿದ್ಯಮಾನವನ್ನು ಆವಿಷ್ಕರಿಸಿದ (1912). ಈ ಆವಿಷ್ಕಾರ ಈತನಿಗೆ ನೊಬೆಲ್ ಪಾರಿತೋಷಿಕ ತಂದುಕೊಟ್ಟಿತು (1914). ಜ಼್ಯೂರಿಕ್ (1912), ಫ್ರ‍್ಯಾಂಕ್‌ಫರ್ಟ್ (1914) ಮತ್ತು ಬರ್ಲಿನ್ (1919) ನಗರಗಳ ವಿಶ್ವವಿದ್ಯಾಲಯಗಳಲ್ಲಿ ಸೇವೆಸಲ್ಲಿಸಿದ್ದ. ಬರ್ಲಿನ್-ಡಲ್‌ಹೆಲ್ಮ್‌ನಲ್ಲಿದ್ದ (ತತ್ಪೂರ್ವದ) ಕೈಸರ್ ವಿಲ್‌ಹೆಲ್ಮ್ ಇನ್‌ಸ್ಟಿಟ್ಯೂಟ್ ಫಾರ್ ಫಿಸಿಕ್ಸ್‌ನ ನಿರ್ದೇಶಕನಾಗಿ 71ನೆಯ ವಯಸ್ಸಿನಲ್ಲಿ ನೇಮಕಗೊಂಡ.
ಹೊರಗಿನ ಕೊಂಡಿಗಳು
ವರ್ಗ:ಭೌತವಿಜ್ಞಾನಿಗಳು ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಬೊಜ್ಜು
ಬಿ.ಎಮ್.ಐ.
ಬಿಎಂಐ ಸಾಮಾನ್ಯವಾಗಿ ತೂಕ ಮತ್ತು ಎತ್ತರಗಳನ್ನು, ಮೀಟರ್ ಮತ್ತು ಕಿಲೋಗ್ರಾಂಗಳಲ್ಲಿ ಅಳೆಯಲಾಗುತ್ತದೆ. ಹಾಗೆ ಮಾಡಿದ ಪರಿಣಾಮವಾಗಿ ಚದರ ಮೀಟರ್‍ಗೆ ಕಿಲೋಗ್ರಾಂಗಳಲ್ಲಿ ಸಿದ್ಧ ಉತ್ತರಸಿಗುವುದು.
ಸಾಮಾನ್ಯ ಅರಿವಳಿಕೆ ಸಮಯದಲ್ಲಿ ತೊಡಕುಗಳು
ಸ್ಥೂಲಕಾಯತೆ ಗಣನೀಯವಾಗಿ ಸಾಮಾನ್ಯ ಅರಿವಳಿಕೆಯಲ್ಲಿ ಉಸಿರಾಟದ ಕ್ರಿಯೆಯ ಶ್ವಾಸಕೋಶದ ಗಾತ್ರದಲ್ಲಿ ಕಡಿಮೆಗೊಳಿಸಿ ಅದರ ಧರಡತೆ ಕಡಿಮೆಯಾಗುವುದು. ಆಗ ಉಸಿರಾಟ ನಿರ್ವಹಣೆಗೆ ನಿರ್ದಿಷ್ಟ ಯೋಜನೆಗಳು ಅಗತ್ಯ.
ಕಳಪೆ ಚಲನಶೀಲತೆ
ಬೊಜ್ಜು ಮತ್ತು ಮಾಂಸಖಂಡಾಸ್ಥಿ ನೋವಿನ ಮತ್ತು ಅಂಗವೈಕಲ್ಯ ನಡುವೆ ಬಲವಾದ ಸಂಬಂಧವಿದೆ. [45]
ಬೆನ್ನಿನ ನೋವು
ಬೊಜ್ಜು ವ್ಯಕ್ತಿಗಳು ತಮ್ಮನ್ನು, ಸಾಮಾನ್ಯ ತೂಕದ ಕಡಿಮೆ ಬೆನ್ನುನೋವು ಗೆಳೆಯರೊಂದಿಗೆ ಹೋಲಿಸಿದರೆ, ಅವರಿಗಿಂತ ನಾಲ್ಕು ಬಾರಿ ಹೆಚ್ಚು, ಅಥವಾ ಕನಿಷ್ಟ ಎರಡು ಬಾರಿ ಹೆಚ್ಚು ಬೆನ್ನುನೋವು ಹೊಂದಿರುವ ಸಾಧ್ಯತೆ ಇದೆ.
ಉಲ್ಲೇಖ
ವರ್ಗ:ಆರೋಗ್ಯ
ಚಕ್ರಮುನಿ
ಚಕ್ರಮುನಿಯ ತವರೂರು ಮಲೇಷಿಯಾ.ಸತ್ವಯುತ ಸಸ್ಯಮೂಲ ಆಹಾರಗಳಲ್ಲಿ ಪ್ರಕೃತಿಯ ಅಮೂಲ್ಯ ಕೊಡುಗೆಗಳಲ್ಲಿ ಚಕ್ರಮುನಿಯೂ ಒಂದು.ಇದರಲ್ಲಿ ಪೋಷಕಾಂಶಗಳು ಸಮೃದ್ಧವಾಗಿರುವುದರಿಂದ "ಬಹುಜೀವಸತ್ವಗಳ ಹಸಿರು" (ಮಲ್ಟಿವಿಟಮಿನ್ ಪ್ಲಾಂಟ್) ಎಂದು ಕರೆಯಲಾಗುತ್ತದೆ. ಚಕ್ರಮುನಿಯ ಎಲೆ,ಚಿಗುರು ಮತ್ತು ಕಾಂಡವನ್ನು ಹಸಿಯಾಗಿ ಇಲ್ಲವೇ ಬೇಯಸಿ ತಿನ್ನಬಹುದು.ಎಲೆಗಳು ಬೇಯಿಸಿದ ನಂತರ ಹುಳಿಯಾಗಿರುತ್ತವೆ.ಇಂಡೋನೇಷಿಯಾದಲ್ಲಿ ಇದನ್ನು ಹುದುಗು ಬಂದ ಅಕ್ಕಿಯ ಜೊತೆ ಬೇಯಿಸಿ ತಿನ್ನುತ್ತಾರೆ.ಕನ್ಯಾಕುಮಾರಿ ಜಿಲ್ಲೆಯಲ್ಲಿ ಇದನ್ನು ಪಶುಗಳ ಮತ್ತು ಕೋಳಿಗಳ ಆಹಾರ ತಯಾರಿಕೆಗಾಗಿ ಬಳಸುತ್ತಾರೆ.ಉತ್ತಮ ಪೌಷ್ಟಿಕತೆ ಮತ್ತು ಔಷಧೀಯ ಗುಣಗಳನ್ನು ಹೊಂದಿರುವುದರಿಂದ ಪ್ರತಿ ಮನೆಯ ಮತ್ತು ಶಾಲೆಯ ತೋಟಗಳಲ್ಲಿ ಬೆಳೆಸಿ ಉಪಯೋಗಿಸಿದರೆ ಮಹಿಳೆಯರ ಮತ್ತು ಮಕ್ಕಳಲ್ಲಿನ ಜೀವಸತ್ವಗಳ ಕೊರತೆಯನ್ನು ನೀಗಿಸಬಹುದಾಗಿದೆ.
ಸಸ್ಯವರ್ಣನೆ
ಬಹುಬಳಕೆಯ ಈ ಚಕ್ರಮುನಿ (ಸಾರೊಪಸ್ ಆಂಡ್ರೊಗೈನಸ್) ಯುಫೋರ್ಬಿಯೇಸಿ ಕುಟುಂಬಕ್ಕೆ ಸೇರಿದೆ.ಇನ್ನು ೨ ರಿಂದ ೩.೫ ಮೀಟರ್ ಎತ್ತರ ಬೆಳೆಯುವ ಸಣ್ಣ ಪೊದೆ.ಇದು ಮೃದುವಾದ ರೆಂಬೆಗಳನ್ನು ಹೊಂದಿದ್ದು ಅನೇಕ ಸಂಯುಕ್ತ ಕಿರುಎಲೆಗಳನ್ನು ಹೊಂದಿರುತ್ತದೆ.
ಮಣ್ಣು
ಫಲವತ್ತಾದ ಮತ್ತು ಚೆನ್ನಾಗಿ ಬಸಿದು ಹೋಗುವಂತಹ ಎಲ್ಲಾ ತರಹದ ಭೂಮಿಯಲ್ಲಿ ಯಶಸ್ವಿಯಾಗಿ ಇದರ ಬೇಸಾಯ ಸಾಧ್ಯ.
ಹವಾಗುಣ
ಇದು ಚಳಿ ಪ್ರದೇಶಗಳಲ್ಲಿ ಉತ್ತಮವಾಗಿ ಬೆಳೆಯುವುದಿಲ್ಲವಾದರೂ ಶೀತ ಹಾಗೂ ಸಮಶೀತೋಷ್ಣವಲಯಗಳಲ್ಲೂ ಚೆನ್ನಾಗಿ ಬೆಳೆಯುತ್ತದೆ.
ಬೇಸಾಯ ಕ್ರಮಗಳು
ಗಿಡಗಳನ್ನು ಹೊಸದಾಗಿ ಬೀಜಗಳಿಂದ ಬೆಳೆಯಬೇಕಾದಲ್ಲಿ,ಬೀಜಗಳನ್ನು ಮೇ-ಜೂನ್ ತಿಂಗಳುಗಳಲ್ಲಿ ಬಿತ್ತನೆ ಮಾಡಬೇಕು.ಸೀಸದ ಕಡ್ಡಿಯ ಗಾತ್ರದ ೬ ರಿಂದ ೧೨ ತಿಂಗಳು ಚೆನ್ನಾಗಿ ಬಲಿತ ರೆಂಬೆಗಳನ್ನು ೨೦-೩೦ ಸೆಂ.ಮೀ. ಉದ್ದದ ತುಂಡುಗಳಾಗಿ ಕತ್ತರಿಸಿ,ಜೂನ್-ಜುಲೈ ತಿಂಗಳ ಆನಂತರ ಅವು ಚಿಗುರು ಒಡೆಯುತ್ತವೆ.ಆಮೇಲೆ ೨ ಘನ ಅಡಿ ಅಳತೆಯ ಗುಣಿಗಳನ್ನು ತೆಗೆದು,ಕೆಲವು ದಿನ ಬಿಟ್ಟು ಒಂದು ಬುಟ್ಟಿ ಕೊಟ್ಟಿಗೆ ಗೊಬ್ಬರವನ್ನು ಮೇಲ್ಮಣ್ಣಿನೊಡನೆ ಮಿಶ್ರ ಮಾಡಿ ಗುಣಿಗಳನ್ನು ತುಂಬಬೇಕು.ಆನಂತರ ಒಂದೊಂದು ಗುಣಿಗೂ ಎರಡು ತುಂಡುಗಳಂತೆ ೪೫ ಸೆಂ.ಮೀ. ಅಂತರದಲ್ಲಿ ೧೨-೧೫ ಸೆಂ.ಮೀ. ಆಳವಾಗಿ ನಾಟಿ ಮಾಡಬೇಕು.ಗಿಡಗಳು ೯೦ ಸೆಂ.ಮೀ. ಎತ್ತರ ಬೆಳೆದಾಗ ಅವುಗಳ ಕುಡಿಯನ್ನು ಚಿವುಟಿ ಹಾಕಬೇಕು.ಇದರಿಂದ ಗಿಡವು ಪೊದೆಯಾಗಿ ಬೆಳೆಯಲು ಸಾಧ್ಯವಾಗುತ್ತದೆ.
ನೀರಾವರಿ
ನೀರನ್ನು ಕಾಲಕಾಲಕ್ಕೆ ಗಿಡಗಳಿಗೆ ಹಾಕುತ್ತಿರಬೇಕು.
ಕಳೆ ಹತೋಟಿ
ಗಿಡದ ಬುಡಭಾಗದಲ್ಲಿರುವ ಕಳೆಗಳನ್ನು ತೆಗೆಯುತ್ತಿರಬೇಕು.
ಸಸ್ಯ ಸಂರಕ್ಷಣೆ
ಈ ಗಿಡದ ಹೆಚ್ಚು ಹಾನಿಯುಂಟುಮಾಡುವ ಕೀಟ ಮತ್ತು ರೋಗ ಬಾಧೆ ಕಂಡುಬಂದಿಲ್ಲ.
ಕೊಯ್ಲು ಮತ್ತು ಇಳುವರಿ
ನಾಟಿಯಾದ ೩ ರಿಂದ ೪ ತಿಂಗಳ ಆನಂತರ ಗಿಡಗಳು ಪೊದೆಯಾಗಿ ಬೆಳೆದು ಕೊಯ್ಲಿಗೆ ಬರುತ್ತವೆ.ನಂತರ ಪ್ರತಿತಿಂಗಳು ಎಳೆಯ ಸೊಪ್ಪನ್ನು ಕೊಯ್ಲು ಮಾಡಿ ಸೊಪ್ಪು ತರಕಾರಿಯಾಗಿ ಬಳಸಬಹುದು.ಒಂದು ಸಲಕ್ಕೆ ಒಂದು ಗಿಡದಿಂದ ಸರಾಸರಿ ೨-೩ ಕೆ.ಜಿ. ಸೊಪ್ಪನ್ನು ಪಡೆಯಬಹುದು.ಆರು ತಿಂಗಳಿಗೊಮ್ಮೆ ಗಿಡಗಳನ್ನು ಸವರುವುದರಿಂದ ಗಿಡಗಳು ಸೊಂಪಾಗಿ ಬೆಳೆಯುತ್ತವೆ.
ಉಪಯುಕ್ತ ಭಾಗಗಳು
ಎಲೆ,ಬೇರು,ಕಾಂಡ.
ಇತರೆ
ತಮಿಳುನಾಡಿನಲ್ಲಿ ಪಶು ಮತ್ತು ಕೋಳಿ ಆಹಾರದಲ್ಲಿ ಚಕ್ರಮುನಿ ಸೊಪ್ಪನ್ನು ಬಳಸುತ್ತಾರೆ.
ಉಲ್ಲೇಖ
<References />
ಬಾಹ್ಯಸಂಪರ್ಕಗಳು
http://www.herbsarespecial.com.au/free-herb-information/sweet-leaf.html
ವರ್ಗ:ಔಷಧೀಯ ಸಸ್ಯಗಳು
ಎಲೀನರ್ ಫರ್ಜೀಯನ್
thumb
ಎಲೀನರ್ ಅವರು ೧೩ ಫೆಬ್ರವರಿ ೧೮೮೧ ರಲ್ಲಿ ಜನಿಸಿದರು.ಇವರು ಜೋಸೆಫ್ ಫರ್ಜಾನ್ನ ಸಹೋದರಿ.ಇವರು ಹಲವು ಮಕ್ಕಳ ಕತೆಗಳನ್ನು ರಚಿಸಿದ್ದರೆ.ಇವರು ಎಡ್ವರ್ಡ್ ಆರ್ಡಿಝೋನ್ಅ ವರ ಹಲವಾರು ಕೃತಿಗಳನ್ನು ವಿವರಿಸಿದ್ದಾರೆ.ಇವರಿಗೆ ಅನೇಕ ಸಾಹಿತ್ಯ ಪ್ರಶಸ್ತಿಗಳು ಲಭಿಸಿವೆ. ಮಕ್ಕಳ ಸಾಹಿತ್ಯಕ್ಕಾಗಿ ಇವರಿಗೆ ಎಲೀನರ್ ಫರ್ಜೀಯನ್ ಪ್ರಶಸ್ತಿ ಲಭಿಸಿದೆ.
ಜೀವನ
ಇವರ ತಂದೆ ಬೆಂಜಮಿನ್ ಫರ್ಜೀಯನ್(ಜನಪ್ರಿಯ ಕಾದಂಬರಿಕಾರ),ತಾಯಿ ಮ್ಯಾಗಿ(ಜೆಫರ್ಸನ್) ಫರ್ಜೀಯನ್.ಇವರ ತಂದೆ ಜನಪ್ರಿಯ ಕಾದಂಬರಿಕಾರ.ಇವರದ್ದು ಸಾಹಿತ್ಯ ಕುಟುಂಬ.ಇವರ ಇಬ್ಬರು ಕಿರಿಯ ಸಹೋದರರು ಜೋಸೆಫ್ ಮತ್ತು ಹರ್ಬರ್ಟ್ ಬರಹಗಾರರಾಗಿದ್ದರು.ಆಕೆಯ ತಂದೆ ಯಹೂದಿಯಾಗಿದ್ದರು ಮತ್ತು ತಾಯಿ ಜೆಂಟೈಲ್ ಆಗಿದ್ದರು.
ಬಾಲ್ಯ
ಇವರು "ನಲ್ಲಿ" ಎಂಬ ಕುಟುಂಬಕ್ಕೆ ಸೇರಿದವರು.ಬಾಲ್ಯದಲ್ಲಿಯೇ ಇವರು ಕಳಪೆ ದೃಷ್ಟಿ ಹೊಂದಿದ್ದರು.ಇವರು ತಮ್ಮ ಬಾಲ್ಯವನ್ನು ಅನಾರೋಗ್ಯದಿಂದಲೇ ಕಳೆದರು.ಇವರು ಮನೆಯಲ್ಲಿಯೇ ಶಿಕ್ಷಣ ಪಡೆದರು.ಬಾಲ್ಯದಲ್ಲಿ ಇವರು ಪುಸ್ತಕದಿಂದಲೇ ಸುತ್ತುವರೆದವರು.ಆಕೆಯ ತಂದೆ, ಎಲೀನರ್ ೫ ವರ್ಷದವರಿದ್ದಾಗ ಅವರಿಗೆ ಬರಹವನ್ನು ಪ್ರೋತ್ಸಾಹಿಸಿದರು.ಅವರು ತಮ್ಮ ಜೀವನಚರಿತ್ರೆಯನ್ನು "ಎ ನರ್ಸರಿ ಇನ್ ದ ಸೆಂಟೀಸ್" ಎಂಬ ಪುಸ್ತಕದಲ್ಲಿ ವಿವರಿಸಿದ್ದರೆ. ಅವಳು ಮತ್ತು ಅವಳ ಸಹೋದರನ ಹ್ಯಾರಿ ತುಂಬ ಆತ್ಮಿಯರು.ಇವರು ೫ನೇ ವರ್ಷದವರಿದ್ದಾಗ,ನಿರಂತರವಾದ ಕಾಲ್ಪನಿಕ ಆಟವನ್ನು ಪ್ರಾರಂಭಿಸಿದರು.ಅದರ ಹೆಸರು "ಟಾರ್".ಇದು ಇಪ್ಪತ್ತರ ದಶಕದಲ್ಲಿ ಕೊನೆಗೊಂಡಿತು.
ಪ್ರೇರಣೆ
ಅವರು ತಮ್ಮ ಜೀವನವನ್ನು ಲಂಡನ್ನ ಸಾಹಿತ್ಯ ಮತ್ತು ನಾಟಕೀಯ ವಲಯಗಳಲ್ಲಿಯೇ ಕಳೆದರು.ಬಹುತೇಕ ಪ್ರೇರಣೆ ಇವರಿಗೆ ತಮ್ಮ ಬಾಲ್ಯದಿಂದ ಹಾಗೂ ಕುಟಂಬದ ರಜಾದಿನಗಳಿಂದ ಬಂದಿತ್ತು.೧೯೦೭ ರಲ್ಲಿ ಫ್ರಾನ್ಸ್ನಲ್ಲಿ ಒಂದು ರಜಾದಿನವು ಅವಳನ್ನು ಪ್ರಚೋದಿಸಲು ಪ್ರೇರೆಪಿಸಿತು.ಇವರ 'ಮರ್ಟಿನ್ ಪಿಪ್ಪಿನ್ ಕಥೆಗಳ' ಅಂತಿಮವಾಗಿ ಸಸೆಕ್ಸ್ನಲಿಯೇ ನೆಲೆಸಿತು.
ಸೆಸೆಕ್ಸ್ ಮೂರು ಮುಖ್ಯ ಭೌಗೋಳಿಕ ಊಪ-ಪ್ರದೇಶಗಳನ್ನು ಹೊಂದಿದೆ.ಇದು ಇಂಗ್ಲೆಡಿನಲ್ಲಿದೆ.ಇಲ್ಲಿ ರೋಮನ್ನರು ವಾಸಿಸುತ್ತಿದ್ದತರು.ವಿಶ್ವ ಸಮರ ೧ ರ ಸಂದರ್ಭದಲ್ಲಿ,ಇವರ ಕುಟುಂಬವು ಸಸೆಕ್ಸ್ಗೆ ಸ್ಥಳಾಂತರಗೊಂಡಿತು. ಅಲ್ಲಿ ಭೂದೃಶ್ಯ, ಹಳ್ಳಿಗಳು ಮತ್ತು ಸ್ಥಳೀಯ ಸಂಪ್ರದಾಯಗಳು ಆಕೆಯ ನಂತರದ ಬರವಣಿಗೆಯ ಮೇಲೆ ಒಂದು ಆಳವಾದ ಪರಿಣಾಮ ಬೀರಿತ್ತು. ಮಾರ್ಟಿನ್ ಪಿಪ್ಪಿನ್ ಕಥೆಗಳು ಅಂತಿಮವಾಗಿ ಸಸೆಕ್ಸ್ನಲ್ಲಿಯೇ ನೆಲೆಸಿತು.
ಆಕೆಯ ಕಿರಿಯ ಸಹೋದರ, ಹರ್ಬರ್ಟ್, ಷೇಕ್ಸ್ಪಿಯರ್ನ ವಿದ್ವಾಂಸ ಮತ್ತು ನಾಟಕೀಯ ವಿಮರ್ಶಕರೊಂದಿಗೆ ಸೇರಿ ಕಾರ್ಯ ನಿರ್ವಹಿಸಿದರು. ಅವರ ಉತ್ಪಾದನೆಗಳಲ್ಲಿ ಕಿಂಗ್ಸ್ ಮತ್ತು ಕ್ವೀನ್ಸ್ (೧೯೩೨), ದಿ ಟೂ ಬೊಕೆಟ್ಸ್ (೧೯೩೮), ಆರ್ಕಡಿನಲ್ಲಿನ ಎಲಿಫೆಂಟ್ (೧೯೩೯), ಮತ್ತು ದಿ ಗ್ಲಾಸ್ ಸ್ಲಿಪ್ಪರ್ (೧೯೪೪) ಸೇರಿವೆ.
ಎಲಿನರ್, ಡಿ.ಎಚ್. ಲಾರೆನ್ಸ್ ,ವಾಲ್ಟರ್ ಡೆ ಲಾ ಮಾರೆ ಮತ್ತು ರಾಬರ್ಟ್ ಫ್ರಾಸ್ಟ್ ಸೇರಿದಂತೆ ಮಹಾನ್ ಸಾಹಿತ್ಯಿಕ ಪ್ರತಿಭೆಗಳೊಂದಿಗೆ ಸ್ನೇಹವನ್ನು ಹೊಂದಿದ್ದರು. ಅನೇಕ ವರ್ಷಗಳವರೆಗೆ ಆಕೆ ಕವಿ ಎಡ್ವರ್ಡ್ ಥಾಮಸ್ ಮತ್ತು ಅವನ ಹೆಂಡತಿಯೊಂದಿಗೆ ನಿಕಟ ಸ್ನೇಹವನ್ನು ಹೊಂದಿದ್ದರು.ಇವರು ತಮ್ಮ ಸಂದರ್ಭದ ನಿರ್ಣಾಯಕ ಖಾತೆಯನ್ನು "ದಿ ಲಾಸ್ತ್ ಫೋರ್ ಇಯರ್ಸ್(೧೯೫೮)" ರಲ್ಲಿ ನೀಡಿದ್ದರೆ.ಮೊದಲನೆಯ ಮಹಾಯುದ್ದದ ನಂತರ ಎಲಿನರ್ ಒಂದು ಕವಿ,ಪತ್ರಕರ್ತ ಮತ್ತು ಪ್ರಸಾರಕರಾಗಿ ಜೀವಿಸಿದರು. ಇವರು ಎಂದಿಗೂ ವಿವಾಹವಾಗಲಿಲ್ಲ.ಆದರೆ ಇಂಗ್ಲೀಷ್ ಶಿಕ್ಷಕ ಜಾರ್ಜ್ ಇರ್ಲ್ರೊದಿಗೆ ೩೦ ವರ್ಷದ ಸ್ನೇಹವನ್ನು ಹೊಂದಿದ್ದರು.೧೯೪೯ ರಲ್ಲಿ ಇರ್ಲ್ರೊ ಮರಣದ ನಂತರ,ಅವಳು ನಟ ಡೆನಿಸ್ ಬ್ಲೇಕ್ಲಾಕ್ನೊಂದಿಗೆ ದೀರ್ಘ ಸ್ನೇಹವನ್ನು ಹೊಂದಿದ್ದಳು.ಇದನ್ನು ಇವರು "ಪೋರ್ಟ್ರೇಟ್ ಆಫ್ ಎ ಫರ್ಜಿಯಾನ್ "ಎಂಬ ಪುಸ್ತಕದಲ್ಲಿ ಬರೆದಿದ್ದಾರೆ.
ಇವರು ಅರಸ್ ಕದನದಲ್ಲಿ ಬಾಗವಹಿಸಿದ್ದರು. ಮೊದಲನೆಯ ಮಹಾಯುದ್ಧದ ಸಮಯದಲ್ಲಿ ಅರಸ್ ಕದನವು (ಎರಡನೇ ಬಾರಿಗೆ ಅರಾಸ್ ಕದನ ಎಂದು ಸಹ ಕರೆಯಲ್ಪಡುತ್ತದೆ) ಪಾಶ್ಚಿಮಾತ್ಯ ಫ್ರಂಟ್ನಲ್ಲಿ ಬ್ರಿಟಿಷ್ ಆಕ್ರಮಣವಾಗಿತ್ತು. ಕಂದಕ ಯುದ್ಧ ಪ್ರಾರಂಭವಾದಂದಿನಿಂದ ಬ್ರಿಟಿಷರು ಸುದೀರ್ಘವಾದ ಮುಂಗಡವನ್ನು ಗಳಿಸಿದರು, ೧ ಜುಲೈ ೧೯೧೬ ರಂದು ಫ್ರೆಂಚ್ ಸಿಕ್ಸ್ತ್ ಆರ್ಮಿ ದಾಖಲಿಸಿದ ದಾಖಲೆಯನ್ನು ಮೀರಿಸಿದರು. ಬ್ರಿಟಿಷ್ ಮುನ್ನಡೆ ಮುಂದಿನ ಕೆಲವು ದಿನಗಳಲ್ಲಿ ನಿಧಾನಗೊಂಡು ಜರ್ಮನಿಯ ರಕ್ಷಣಾ ಪಡೆಗಳು ಚೇತರಿಸಿಕೊಂಡವು. ಈ ಯುದ್ಧವು ಎರಡೂ ಕಡೆಗೂ ದುಬಾರಿಯಾದ ಘರ್ಷಣೆಯಾಯಿತು ಮತ್ತು ಬ್ರಿಟೀಷ್ ಮೂರನೇ ಮತ್ತು ಯುದ್ಧದ ಅಂತ್ಯದ ವೇಳೆಗೆ ಸುಮಾರು ೧೬೦೦೦೦ ಸಾವುನೋವುಗಳು ಮತ್ತು ಜರ್ಮನ್ ೬ ನೇ ಸೈನ್ಯವು ೧೨೫೦೦೦ ಸಾವುನೋವುಗಳನ್ನು ಅನುಭವಿಸಿತು.
೧೯೫೧ ರಲ್ಲಿ ಅವರು ರೋಮನ್ ಕ್ಯಾಥೊಲಿಕ್ ಆದರು.ರೋಮನ್ ಕ್ಯಾಥೋಲಿಕ್ ಚರ್ಚ್ ಎಂದೂ ಕರೆಯಲ್ಪಡುವ ಕ್ಯಾಥೋಲಿಕ್ ಚರ್ಚ್, ವಿಶ್ವದಾದ್ಯಂತದ ೧.೨೯ ಶತಕೋಟಿಯಷ್ಟು ಸದಸ್ಯರನ್ನು ಹೊಂದಿರುವ ದೊಡ್ಡ ಕ್ರಿಶ್ಚಿಯನ್ ಚರ್ಚ್ ಆಗಿದೆ. ಇದು ವಿಶ್ವದ ಅತ್ಯಂತ ಪುರಾತನ ಧಾರ್ಮಿಕ ಸಂಸ್ಥೆಗಳಲ್ಲಿ ಒಂದಾಗಿದೆ. ಇದು ಪಾಶ್ಚಿಮಾತ್ಯ ನಾಗರಿಕತೆಯ ಇತಿಹಾಸ ಮತ್ತು ಅಭಿವೃದ್ಧಿಯಲ್ಲಿ ಪ್ರಮುಖ ಪಾತ್ರ ವಹಿಸಿದೆ.ಲ್ಯಾಟಿನ್ ಚರ್ಚ್ ಮತ್ತು ಈಸ್ಟರ್ನ್ ಕ್ಯಾಥೋಲಿಕ್ ಚರ್ಚುಗಳು, ಜೊತೆಗೆ ಅನುಯಾಯಿಯ ಆದೇಶಗಳು ಮತ್ತು ಸುತ್ತುವರಿದ ಸನ್ಯಾಸಿಗಳಂತಹ ಸಂಸ್ಥೆಗಳು ಇಗರ್ಜಿಗಳಲ್ಲಿ ವಿವಿಧ ದೇವತಾಶಾಸ್ತ್ರ ಮತ್ತು ಆಧ್ಯಾತ್ಮಿಕ ಮಹತ್ವಗಳನ್ನು ಪ್ರತಿಬಿಂಬಿಸುತ್ತವೆ ಕ್ಯಾಥೋಲಿಕ್ ಚರ್ಚ್ ಪಾಶ್ಚಿಮಾತ್ಯ ಕ್ರೈಸ್ತಧರ್ಮದಲ್ಲಿ ಅದರ ಪವಿತ್ರ ಸಂಪ್ರದಾಯ ಮತ್ತು ಏಳು ಸಂಪ್ರದಾಯಗಳಿಗೆ ಗಮನಾರ್ಹವಾಗಿದೆ. ಪ್ರಧಾನ ಸಂಸ್ಕಾರ, ಯೂಕರಿಸ್ಟ್ ಅನ್ನು ಮಾಸ್ನಲ್ಲಿ ಧಾರ್ಮಿಕವಾಗಿ ಆಚರಿಸಲಾಗುತ್ತದೆ.
ಸಾಧನೆ
ಎಲಿನರ್ ಫರ್ಜಿಯೋನ್ ಅವರ ಅತ್ಯಂತ ಪ್ರಸಿದ್ದ ಕೃತಿಯು "ಮಾರ್ನಿಂಗ್ ಹ್ಯಾಸ್ ಬ್ರೋಕನ್ "(ಮಕ್ಕಳ ಸ್ತೋತ್ರ).ಇವರ ಇನ್ನೊಂದು ಜನಪ್ರಿಯ ಸ್ತುತಿಗೀತೆ,"ಪೀಪಲ್,ಲುಕ್ ಈಸ್ಟ್!"."ಮಾರ್ನಿಂಗ್ ಹ್ಯಾಸ್ ಬ್ರೋಕನ್" ಎನ್ನುವುದು ೧೯೩೧ ರಲ್ಲಿ ಮೊದಲು ಪ್ರಕಟವಾದ ಜನಪ್ರಿಯ ಮತ್ತು ಪ್ರಖ್ಯಾತ ಕ್ರಿಶ್ಚಿಯನ್ ಸ್ತುತಿಗೀತೆಯಾಗಿದೆ.ಇಂಗ್ಲಿಷ್ ಪಾಪ್ ಸಂಗೀತಗಾರ ಮತ್ತು ಜಾನಪದ ಗಾಯಕ ಕ್ಯಾಟ್ ಸ್ಟೀವನ್ಸ್ ಅವರ ೧೯೭೧ ರ ಆಲ್ಬಂ ಟೀಸರ್ ಅಂಡ್ ದಿ ಫೈರ್ಕಾಟ್ನಲ್ಲಿ ಒಂದು ಆವೃತ್ತಿಯನ್ನು ಸೇರಿಸಿಕೊಂಡರು. ಈ ಹಾಡು ಯು.ಎಸ್. ಬಿಲ್ಬೋರ್ಡ್ ಹಾಟ್ ೧೦೦ ನಲ್ಲಿ ಆರನೇ ಸ್ಥಾನವನ್ನು ತಲುಪಿದಾಗ ಸ್ಟೀವನ್ಸ್ನೊಂದಿಗೆ ಗುರುತಿಸಲ್ಪಟ್ಟಿತು, ಮತ್ತು ಇದಕ್ಕೆ ಕೆನೆಡಿಯನ್ ಆರ್ಪಿಎಂ ನಿಯತಕಾಲಿಕ ಪಟ್ಟಿಯಲ್ಲಿ ನಾಲ್ಕನೆಯ ಸ್ಥಾನ ದೊರೆತಿದೆ.
ಇತಿಹಾಸವನ್ನು ಸುಲಭವಾಗಿ ನೆನಪಿನಲ್ಲಿಟ್ಟಿಕೊಳ್ಳುವುದು ಫರ್ಜಿಯಾನ್ನ ಪ್ರತಿಭೆಯಲ್ಲೊಂದು.ಇವರು ಮಕ್ಕಳ ನಾಟಕಗಳಿಗಾಗಿ ಪ್ರಸಿದ್ಧರಾದರು.ಇವರ ಗಮನಾರ್ಹ ಪುಸ್ತಕ "ಆಪಲ್ ಆರ್ಚರ್ಡ್".ಮಾರ್ಟಿನ್ ಪಿಪ್ಪಿನ್ ಮತ್ತು ಅದರ ಮುಂದಿನ ಮಾರ್ಟಿನ್ ಪಿಪ್ಪಿನ್ ಡೈಸಿ ಫೀಲ್ಡ್ (೧೯೩೭)ನಲ್ಲಿವೆ. ಫರ್ಜಿಯಾನ್ಗೆ ತೊಂದರೆಗೀಡಾದ ಬಗ್ಗೆ ಬರೆಯಲು ಸ್ಫೂರ್ತಿ ಹೊಂದಿದ್ದ ಫ್ರಾನ್ಸ್ನಲ್ಲಿ ಈ ಮೂಲದ ಪುಸ್ತಕಗಳು ವಾಸ್ತವವಾಗಿ ಸಸೆಕ್ಸ್ನಲ್ಲಿವೆ ಮತ್ತು ನೈಜ ಗ್ರಾಮಗಳು ಮತ್ತು ಚಾಕ್ ಬಂಡೆಗಳು ಮತ್ತು ಲಾಂಗ್ ಮ್ಯಾನ್ ಆಫ್ ವಿಲ್ಮಿಂಗ್ಟನ್ ನಂತಹ ವಿವರಣೆಗಳನ್ನು ಒಳಗೊಂಡಿದೆ. ಆಪಲ್ ಆರ್ಚಾರ್ಡ್ನಲ್ಲಿ ಅಲೆದಾಡುವ ಮಿನ್ಸ್ಟ್ರೆಲ್ ಮಾರ್ಟಿನ್ ಪಿಪ್ಪಿನ್ ಒಬ್ಬ ಪ್ರಿಯತಮೆಯ ನೆಲಮಾಳಿಗೆಯನ್ನು ಕಂಡುಕೊಳ್ಳುತ್ತಾನೆ ಮತ್ತು ಅವನ ಪ್ರಿಯತಮೆಯನ್ನು ಕಾಪಡುವಂತೆ ಕೇಳಿಕೊಳ್ಳುತ್ತಾನೆ.
ಮರಣ
thumb|ಎಲೀನರ್ ಫರ್ಜೀಯನ್ ಅವರ ಸಮಾಧಿ
ಫರ್ಜಾನ್ ಲಂಡನ್ನ ಹ್ಯಾಂಪ್ಸ್ಟೆಡ್ನಲ್ಲಿ ೧೯೬೫ ರ ಜೂನ್ ೫ ರಂದು ನಿಧನರಾದರು. ಸೇಂಟ್ ಜಾನ್-ಅಟ್-ಹ್ಯಾಂಪ್ಸ್ಟೆಡ್ನ ಉತ್ತರ ಚರ್ಚಿನ ವಿಸ್ತರಣೆಯಲ್ಲಿ ಅವರ ಸಮಾಧಿ ಮಾಡಲಾಗಿದೆ.
ಉಲ್ಲೇಖಗಳು
https://kn.wikipedia.org/wiki/ರಾಬರ್ಟ್_ಫ್ರಾಸ್ https://kn.wikipedia.org/wiki/%E0%B2%9A%E0%B2%B0%E0%B3%8D%E0%B2%9A%E0%B3%8D https://kn.wikipedia.org/wiki/%E0%B2%87%E0%B2%A4%E0%B2%BF%E0%B2%B9%E0%B2%BE%E0%B2%B8
ವರ್ಗ:ಕಾದಂಬರಿಕಾರರು
ಶ್ರೀ ಹರಿಕಥೆ (ಚಲನಚಿತ್ರ)
ಶ್ರೀ ಹರಿಕಥೆ ದಯಾಳ್ ಪದ್ಮನಾಭನ್ ನಿರ್ದೇಶಿಸಿದ 2010 ರ   ಕನ್ನಡ ಭಾಷೆಯ ರೋಮ್ಯಾಂಟಿಕ್-ಥ್ರಿಲ್ಲರ್ ಚಲನಚಿತ್ರವಾಗಿದೆ. ಚಿತ್ರದಲ್ಲಿ ಶ್ರೀ ಮುರಳಿ, ಪೂಜಾ ಗಾಂಧಿ, ರಾಧಿಕಾ ಗಾಂಧಿ ಮತ್ತು ನವೀನ್ ಕೃಷ್ಣ ಪ್ರಮುಖ ಪಾತ್ರಗಳಲ್ಲಿ ನಟಿಸಿದ್ದಾರೆ. ಈ ಚಿತ್ರವನ್ನು ಎಸ್‌ಎ ಚಿನ್ನೇಗೌಡ ಮತ್ತು ಎಂಎನ್ ಕುಮಾರ್ ಜಂಟಿಯಾಗಿ ನಿರ್ಮಿಸಿದ್ದಾರೆ.
ಚಲನಚಿತ್ರ ಬಿಡುಗಡೆಯು 12 ಮಾರ್ಚ್ 2010 ಮತ್ತೊಂದು ಶ್ರೀ ಮುರಳಿ ಚಲನಚಿತ್ರ ಸಿಹಿಗಾಳಿಯೊಂದಿಗೆ ಹೊಂದಿಕೆಯಾಯಿತು.
ಕಥಾವಸ್ತು
ಹರಿ ( ಶ್ರೀಮುರಳಿ ), ಯುವ ಉದ್ಯಮಿ ಮತ್ತು ಸಿಂಗಾಪುರ ವಿಶ್ವವಿದ್ಯಾಲಯದಲ್ಲಿ ಪಿಎಚ್‌ಡಿ ವಿದ್ಯಾರ್ಥಿನಿ ನೇಹಾ (ರಾಧಿಕಾ ಗಾಂಧಿ) ಪರಸ್ಪರ ಪ್ರೀತಿಸಿ ಮದುವೆಯಾಗುತ್ತಾರೆ. ಆದಾಗ್ಯೂ, ನೇಹಾ ಅವರು ತಮ್ಮ ಪ್ರಬಂಧವನ್ನು ಸಲ್ಲಿಸಿ ಪೂರ್ಣಗೊಳಿಸಿದ ನಂತರವೇ ಕುಟುಂಬವನ್ನು ಪ್ರಾರಂಭಿಸಬೇಕೆಂದು ಒತ್ತಾಯಿಸುತ್ತಾಳೆ. ಹರಿ ಸುಮಾರು 6 ತಿಂಗಳ ಷರತ್ತಿಗೆ ಒಪ್ಪುತ್ತಾನೆ. ನಂತರ ಮತ್ತೆ, ನೇಹಾ ಅವರು ಕುಟುಂಬವನ್ನು ಪ್ರಾರಂಭಿಸಲು ಸಿದ್ಧರಾಗುವವರೆಗೆ ಇನ್ನೂ 3 ತಿಂಗಳ ಸಮಯವನ್ನು ಕೇಳುತ್ತಾಳೆ. ಇದರಿಂದ ದಂಪತಿಗಳ ನಡುವೆ ಘರ್ಷಣೆ ಉಂಟಾಗುತ್ತದೆ. ನೇಹಾ ವಿದೇಶಕ್ಕೆ ಶೈಕ್ಷಣಿಕ ಪ್ರವಾಸಕ್ಕೆ ತೆರಳುತ್ತಾಳೆ. ಏತನ್ಮಧ್ಯೆ, ಹರಿ ಒಬ್ಬ ಸೆಲೆಬ್ರಿಟಿ ಮಾಡೆಲ್ ( ಪೂಜಾ ) ಳನ್ನು ಮನೆಗೆ ಕರೆತರುತ್ತಾನೆ ಮತ್ತು ಅವರು ಸ್ನೇಹಶೀಲರಾಗಿರುವುದನ್ನು  ನೇಹಾ ಕಂಡುಕೊಳ್ಳುತ್ತಾಳೆ, ನಂತರ ಆ ಸೆಲೆಬ್ರಿಟಿಯ  ಕೊಲೆಯಾಗುತ್ತದೆ. ಕಥಾವಸ್ತುವಿನ ಉಳಿದ ಭಾಗವು "ಅದನ್ನು ಯಾರು-ಮಾಡಿದರು" ಎಂಬುದರ ಬಗ್ಗೆ ಇದೆ.
ಚಿತ್ರೀಕರಣ
45 ದಿನಗಳಲ್ಲಿ ಸಂಪೂರ್ಣ ಚಿತ್ರೀಕರಣ ಮುಗಿಯಿತು. ಮುಖ್ಯ ಚಿತ್ರೀಕರಣ ಕರ್ನಾಟಕದ ಕರಾವಳಿ ಭಾಗವಾದ ಮಂಗಳೂರು ಮತ್ತು ಸುರತ್ಕಲ್‌ನಲ್ಲಿ ನಡೆಯಿತು. ನಾಯಕ ನಟಿ ಪೂಜಾ ಅವರ ಪಾತ್ರವು ಕೆಲವು ಬೂದು ಛಾಯೆಗಳನ್ನು ಹೊಂದಿದ್ದು ಚಿತ್ರವು ಥ್ರಿಲ್ಲರ್ ಆಗಿರುತ್ತದೆ ಎಂದು ನಿರ್ದೇಶಕರು ಬಹಿರಂಗಪಡಿಸಿದ್ದಾರೆ.
ವಿಮರ್ಶಾತ್ಮಕ ಪ್ರತಿಕ್ರಿಯೆ
ನೌರನ್ನಿಂಗ್ 5 ರಲ್ಲಿ 3-ಸ್ಟಾರ್ ರೇಟಿಂಗ್ ಕೊಟ್ಟು  "ನಟ ಶ್ರೀ ಮುರಳಿ ಅವರು ತಮ್ಮ ನಿಯಮಿತ ಆಕ್ಷನ್-ಆಧಾರಿತ ಪಾತ್ರಗಳಿಂದ ಹೊರಬಂದಿದ್ದಾರೆ ಮತ್ತು ಚಿತ್ರದಲ್ಲಿ ಅತ್ಯಾಧುನಿಕ ಅಭಿನಯವನ್ನು ನೀಡಿದ್ದಾರೆ. ಗಾಂಧಿ ಸಹೋದರಿಯರಲ್ಲಿ ಕಿರಿಯ ರಾಧಿಕಾ ನಿಜವಾಗಿಯೂ ಬಹಿರಂಗವಾಗಿದೆ. ಅವರು ಉತ್ತಮ ಅಭಿನಯದೊಂದಿಗೆ ಹೊರಬಂದಿದ್ದಾರೆ, ಇದುವರೆಗಿನ ಅವರ ವೃತ್ತಿಜೀವನದ ಅತ್ಯುತ್ತಮವಾಗಿದೆ. ಪೂಜಾ ತನ್ನ ಪಾತ್ರವನ್ನು ಚೆನ್ನಾಗಿ ನಿರ್ವಹಿಸುತ್ತಾಳೆ ಮತ್ತು ಬೆರಗುಗೊಳಿಸುವ ದಿವಾಳಂತೆ ಕಾಣುತ್ತಾಳೆ. ಉಳಿದ ಕಲಾವಿದರು ತಮ್ಮ ಪಾತ್ರಗಳನ್ನು ಅಚ್ಚುಕಟ್ಟಾಗಿ ನಿರ್ವಹಿಸಿದ್ದಾರೆ" ಎಂದು ಹೇಳಿತು ''. ''
ಧ್ವನಿಮುದ್ರಿಕೆ
ಎಲ್ಲಾ ಹಾಡುಗಳನ್ನು ಸಮೀರ್ ಕುಲಕರ್ಣಿ ಸಂಯೋಜಿಸಿ ಸಂಗೀತ ನೀಡಿದ್ದಾರೆ. ಟ್ರ್ಯಾಕ್ ಲಿಸ್ಟ್ ನಲ್ಲಿ ನಟ ನವೀನ್ ಕೃಷ್ಣ, ಯೋಗರಾಜ್ ಭಟ್, ನಾಗತಿಹಳ್ಳಿ ಚಂದ್ರಶೇಖರ್, ಎಂಎಲ್ ಪ್ರಸನ್ನ ಅವರ ಹಾಡುಗಳಿವೆ.
ಬನ್ನಟ್ಟಿ
ಭೌಗೋಳಿಕ
ಗ್ರಾಮವು ಭೌಗೋಳಿಕವಾಗಿ ೧೬* ೩೨' ೧೦"x ಉತ್ತರ ಅಕ್ಷಾಂಶ ಮತ್ತು ೭೫* ೩೧' ೧೯" ಪೂರ್ವ ರೇಖಾಂಶದಲ್ಲಿ ಬರುತ್ತದೆ.
ಸಾಂಸ್ಕೃತಿಕ
ಮುಖ್ಯ ಭಾಷೆ ಕನ್ನಡ. ಆದರೆ ವಿವಿಧ ಸಂಸ್ಕೃತಿಗಳ ಪ್ರಭಾವದಿಂದಾಗಿ ಉರ್ದು, ಮರಾಠಿ ಮತ್ತು ಹಿಂದಿ ಮಿಶ್ರಿತ ವಿಶಿಷ್ಠವಾದ ಕನ್ನಡ. ಪ್ರಮುಖ ಆಹಾರ ಧಾನ್ಯ ಜೋಳ. ಜೊತೆಗೆ ಗೋಧಿ, ಅಕ್ಕಿ,ಮೆಕ್ಕೆ ಜೋಳ ಬೇಳೆಕಾಳುಗಳು. ಜವಾರಿ ಎಂದು ಗುರುತಿಸಲ್ಪಡುವ ವಿಶೇಷ ರುಚಿಯ ಕಾಯಿಪಲ್ಯ, ಸೊಪ್ಪುಗಳು ಹೆಸರುವಾಸಿ ಮತ್ತು ಸದಾಕಾಲವೂ ಲಭ್ಯ. ಜೋಳದ ರೊಟ್ಟಿ, ಸೇಂಗಾ ಚಟ್ನಿ, ಎಣ್ಣಿ ಬದನೆಯಕಾಯಿ ಪಲ್ಯ,, ಕೆನೆಮೊಸರು ಕರ್ನಾಟಕದ ಮೂಲೆಮೂಲೆಗಳಲ್ಲಿ ಪ್ರಸಿದ್ಧಿ ಪಡೆದಿವೆ.
ಕಲೆ ಮತ್ತು ಸಂಸ್ಕೃತಿ
ಅಪ್ಪಟ ಉತ್ತರ ಕರ್ನಾಟಕ ಶೈಲಿಯ ಕಲೆಯನ್ನು ಒಳಗೊಂಡಿದೆ. ಪುರುಷರು ದೋತ್ರ, ನೆಹರು ಅಂಗಿ ಮತ್ತು ರೇಷ್ಮೆ  ರುಮಾಲು(ಪಟಕ) ಧರಿಸುತ್ತಾರೆ.ಮಹಿಳೆಯರು ಇಲಕಲ್ಲ ಸೀರೆ ಮತ್ತು ಖಾದಿ ಬಟ್ಟೆಗಳನ್ನು ಧರಿಸುತ್ತಾರೆ.
ಧರ್ಮ
ಗ್ರಾಮದಲ್ಲಿ ಹಿಂದೂ ಮತ್ತು ಮುಸ್ಲಿಂ  ಧರ್ಮದ ಜನರಿದ್ದಾರೆ.
ಭಾಷೆ
ಗ್ರಾಮದ ಪ್ರಮುಖ ಭಾಷೆ ಕನ್ನಡ. ಇದರೊಂದಿಗೆ ಹಿಂದಿ ಹಾಗೂ ಮರಾಠಿ  ಭಾಷೆಗಳನ್ನು  ಮಾತನಾಡುತ್ತಾರೆ.
ಮಸೀದಿ
ಗ್ರಾಮದಲ್ಲಿ ಮುಸ್ಲಿಂ ಸಮುದಾಯದ ದರ್ಗಾ ಹಾಗೂ ಮಸೀದಿ ಇದೆ.
ನೀರಾವರಿ
ಗ್ರಾಮದ ಪ್ರತಿಶತ  50  ಭಾಗ ಭೂಮಿ ಕಾಲುವೆ, ತೆರದ ಬಾವಿ, ಕೊಳವೆ ಬಾವಿಯಿಂದ ನೀರಾವರಿ ಇದ್ದು  ಪ್ರಮುಖವಾಗಿ ಕಬ್ಬು, ಮೆಕ್ಕೆಜೋಳ, ಜೋಳ, ಉಳ್ಳಾಗಡ್ಡಿ (ಈರುಳ್ಳಿ), ನಿಂಬೆಹಣ್ಣು , ಪಪ್ಪಾಯ, ಅರಿಶಿನ, ನೆಲಕಡಲೆ, ಶೇಂಗಾ(ಕಡಲೆಕಾಯಿ), ಸೂರ್ಯಕಾಂತಿ , ದ್ರಾಕ್ಷಿ , ದಾಳಿಂಬೆ, ಗೋಧಿ  ಹಾಗೂ  ಇತರೆ ಬೆಳೆಗಳನ್ನು  ಬೆಳೆಯುತ್ತಾರೆ.
ಕೃಷಿ ಮತ್ತು ತೋಟಗಾರಿಕೆ
ಗ್ರಾಮದ ಪ್ರಮುಖ ಉದ್ಯೋಗವೇ ಕೃಷಿ ಮತ್ತು ತೋಟಗಾರಿಕೆಯಾಗಿದೆ. ಈ ಕ್ಷೇತ್ರದಲ್ಲಿ ಸುಮಾರು ೭೫% ಜನರು ಕೆಲಸ ಮಾಡುತ್ತಾರೆ. ಗ್ರಾಮದಲ್ಲಿ ಕೇವಲ ೧೫% ಭೂಮಿ ಮಾತ್ರ ನೀರಾವರಿ ಹೊಂದಿದೆ. ಉಳಿದ ೮೫% ಭೂಮಿ ಮಳೆಯನ್ನೇ ಅವಲಂಭಿಸಿದೆ.
ಆರ್ಥಿಕತೆ
ಗ್ರಾಮದಲ್ಲಿ ಆರ್ಥಿಕ ವ್ಯವಸ್ಥೆ  ಮಧ್ಯಮ  ತರಗತಿಯಲ್ಲಿದೆ.
ಉದ್ಯೋಗ
ಗ್ರಾಮದಲ್ಲಿ ಫಲವತ್ತಾದ ಭೂಮಿ ಇದುವುದರಿಂದ ೭೦% ಜನಸಂಖ್ಯೆ  ಕೃಷಿಯಲ್ಲಿ ನಿರತರಾಗಿದ್ದಾರೆ. ಕೃಷಿಯು ಗ್ರಾಮದ ಪ್ರಮುಖ ಉದ್ಯೋಗವಾಗಿದೆ. ಇದರೊಂದಿಗೆ ಹೈನುಗಾರಿಕೆ, ಕೋಳಿ ಸಾಕಾಣಿಕೆ, ದನಗಳ ಸಾಕಾಣಿಕೆ ಉಪ ಕಸುಬುಗಳಾಗಿವೆ.
ಬೆಳೆ
ಜೋಳ, ಗೋಧಿ, ಮೆಕ್ಕೆಜೋಳ, ಸಜ್ಜೆ, ಕಡಲೆ, ತೊಗರಿ, ಹೆಸರು ಮತ್ತು ಕಡಲೆ ಇತ್ಯಾದಿ
ವಾಣಿಜ್ಯ ಬೆಳೆಗಳು
ದ್ರಾಕ್ಷಿ, ಕಬ್ಬು, ದಾಳಿಂಬೆ, ನಿಂಬೆ, ಮಾವು, ಬಾಳೆ, ಸೂರ್ಯಕಾಂತಿ, ಅರಿಸಿಣ, ಪಪ್ಪಾಯಿ, ಕಲ್ಲಂಗಡಿ, ಉಳ್ಳಾಗಡ್ಡಿ (ಈರುಳ್ಳಿ) ಮತ್ತು ಶೇಂಗಾ(ಕಡಲೆಕಾಯಿ) ಇತ್ಯಾದಿ.
ತರಕಾರಿ ಬೆಳೆಗಳು
ಬದನೆಕಾಯಿ, ಟೊಮ್ಯಾಟೊ, ಹೀರೇಕಾಯಿ, ನುಗ್ಗೆಕಾಯಿ, ಗೆಣಸು, ಗಜ್ಜರಿ, ಮೆಣಸಿನಕಾಯಿ, ಸೌತೆಕಾಯಿ, ಮೊಲಂಗಿ, ಅವರೆಕಾಯಿ, ಪಡವಲಕಾಯಿ, ಕುಂಬಳಕಾಯಿ, ಮೆಂತೆ ಪಲ್ಲೆ ಮತ್ತು ಕೊತಂಬರಿ ಇತ್ಯಾದಿ.
ಸಸ್ಯ
ಆಲದ ಮರ, ಬೇವಿನ ಮರ, ಜಾಲಿ ಮರ, ಹೈಬ್ರೀಡ್ ಜಾಲಿ ಮರ, ಮಾವಿನ ಮರ ಮತ್ತು ಅರಳಿ ಮರ ಇತ್ಯಾದಿ.
ಪ್ರಾಣಿ
ತೋಳ, ನರಿ, ಹಾವು, ಮೊಲ, ನವಿಲು, ಬೆಳ್ಳಕ್ಕಿ, ಗುಬ್ಬಿ, ಕಾಗೆ, ಕೋಗಿಲೆ ಇತ್ಯಾದಿ.
ಹಬ್ಬ
ಪ್ರತಿವರ್ಷ ಕಾರ ಹುಣ್ಣುಮೆ, ಯುಗಾದಿ, ದಸರಾ, ದೀಪಾವಳಿ, ನಾಗರ ಪಂಚಮಿ, ಉರಸು ಹಾಗೂ  ಮೊಹರಮ್  ಹಬ್ಬಗಳನ್ನು ಆಚರಿಸುತ್ತಾರೆ.
ಶಿಕ್ಷಣ
ಗ್ರಾಮದಲ್ಲಿ  ಸರಕಾರಿ ಹಿರಿಯ ಪ್ರಾಥಮಿಕ ಶಾಲೆ ಇದೆ.
ಸಾಕ್ಷರತೆ
ಗ್ರಾಮದ ಸಾಕ್ಷರತೆಯ ಪ್ರಮಾಣ  ಸುಮಾರು ೬೭%. ಅದರಲ್ಲಿ ೭೫% ಪುರುಷರು ಹಾಗೂ ೫೫% ಮಹಿಳೆಯರು ಸಾಕ್ಷರತೆ ಹೊಂದಿದೆ.
ರಾಜಕೀಯ
ಗ್ರಾಮವು ವಿಜಯಪುರ ಲೋಕಸಭಾ ಕ್ಷೇತ್ರದ ವ್ಯಾಪ್ತಿಯಲ್ಲಿ ಬರುತ್ತದೆ.
ಬಿಜಾಪುರ ಕರ್ನಾಟಕ ವರ್ಗ:ಇಂಡಿ ತಾಲ್ಲೂಕಿನ ಹಳ್ಳಿಗಳು ವರ್ಗ:ಬಿಜಾಪುರ ಜಿಲ್ಲೆ ವರ್ಗ:ಇಂಡಿ ತಾಲ್ಲೂಕು
ಎಡಮುರಿ
ವರ್ಣನೆ
ಎಡಮುರಿ ಎಂಬ ಪುಟ್ಟ ಸಸಿ ಹಸಿರಾಗಿದ್ದು ಅಗಲವಾಗಿರುತ್ತದೆ. ನರಗಳು ಸ್ಪಷ್ಟವಾಗಿ ಕಾಣುತ್ತದೆ. ಎಲೆಗಳು ಅಂಚು ಚಿತ್ರಾಕಾರವಾಗಿ ಕಲಾಛ್ಚೇದವಾಗಿರುತ್ತದೆ. ಹೂವು ಎಲೆ ಮತ್ತು ಕಾಂಡದ ಮದ್ಯದಿಂದ ಹೊರಡುತ್ತದೆ. ಪುಷ್ಪ ಪಾತ್ರೆ ದೊಡ್ಡದಾಗಿ ನಾಲ್ಕು ಅಥವಾ ಐದು ದಳಗಳಿಂದ ಕೂಡಿರುತ್ತದೆ. ಹೂವಿನ ದಳಗಳು ಕೆಳಗೆ ಬಾಗಿ ಮಧ್ಯೆ ಕೇಸರಿಗಳಿದ್ದು ಸುಂದರವಾಗಿರುತ್ತದೆ. ದೊಡ್ದ ಪುಷ್ಪಪಾತ್ರೆಯಿಂದ ಸ್ವಲ್ಪ ಉದ್ದವಾದ ತೊಟ್ಟಿನಿಂದ ಕಾಯಿ ಇಳಿಬಿದ್ದಿರುವುದು. ಇದು ಹಗ್ಗವನ್ನುಎಡಗಡೆಯಿಂದ ತಿರುವಿದಂತೆ ಕಾಣುವುತ್ತದೆ. ಆದ್ದರಿಂದ ಇದನ್ನು ಎಡಮುರಿ ಎಂದು ಕರೆಯುತ್ತಾರೆ. ಇದರ ಕಾಯಿ ಮತ್ತು ಎಲೆಗಳನ್ನು ಔಷಧೋಪಚಾರಕ್ಕೆ ಉಪಯೋಗಿಸುತ್ತಾರೆ.
ಗಜಚರ್ಮ, ಕುಷ್ಟ ಮತ್ತು ಸಮಸ್ತ ಚರ್ಮ ವ್ಯಾಧಿಗಳ ನಿವಾರಣೆಗೆ
ಎಡಮುರಿಯಬೇರು, ತೆಂಗಿನ ಬೇರು, ಬೇವಿನ ತೊಗಟೆಯ ಒಳನಾರು, ಹುಣಸೆನಾರು, ಬ್ಯಾಲದನಾರು ಇವುಗಳನ್ನೆಲ್ಲ ಚೆನ್ನಾಗಿ ಜಜ್ಜಿ, ಎಳ್ಳೆಣ್ಣೆ ಹಾಕಿ ಒಣಗಿಸಿ ಶುದ್ಧಮಡಕೆಯಲ್ಲಿ ಹಾಕಿ ತೈಲವನ್ನು ಮಾಡುತ್ತಾರೆ. ಇದನ್ನು ಚರ್ಮವ್ಯಾಧಿಗೆ ಹಚ್ಚುತ್ತಾರೆ.
ಕುಷ್ಟ, ಅಸಾಧ್ಯವಾದ ಕಜ್ಜಿ ತುರಿ ನಿವಾರಣೆಗೆ
ಎಡಮುರಿ ಗಿಡದ ಬೇರನ್ನು ಚೆನ್ನಾಗಿ ಒಣಗಿಸಿ ನಯವಾಗಿ ಚೂರ್ಣ ಎಳ್ಳೆಣ್ಣೆಯಲ್ಲಿ ಕಲಸಿ ನಾಲ್ಕು ವಾರ ಹಚ್ಚುತ್ತಾರೆ. ಎಲ್ಲಾ ವಿಧವಾದ ಚರ್ಮವ್ಯಾಧಿಗಳು ಗುಣಮುಖವಾಗುವುದು.
ಕಠಿಣವಾದ ಶೋಭೆಯ ನಿವಾರಣೆಗೆ
ಅಳಲೆಕಾಯಿ ಸಿಪ್ಪೆ, ದೇವದಾರು, ಶುಂಠಿ, ನೆಗ್ಗಿಲು, ಕೊಮ್ಮೆಬೇರು ಮತ್ತು ಎಡಮುರಿ ಇವೆಲ್ಲವನ್ನು ಸಮತೂಕದಲ್ಲಿ ತೆಗೆದುಕೊಂಡು ನುಣ್ಣಗೆ ಚೂರ್ಣಿಸಿಕೊಳ್ಳಬೇಕು. ೨ಗ್ರಾಂ ನಷ್ಟು ಚೂರ್ಣವನ್ನು ಒಂದುಬಟ್ಟಲು ನೀರಿಗೆ ಹಾಕಿ ಕಷಾಯಮಾಡಿ ಆರಿದ ಮೇಲೆ ದಿನಕ್ಕೊಮ್ಮೆಯಂತೆ ೭ ದಿವಸ ಕುಡಿಯುವುದು.
ಅಜೀರ್ಣ, ಅಗ್ನಿಮಾಂಧ್ಯ ಶಮನಕ್ಕೆ
ಎಡಮುರಿಯ ಬೇರನ್ನು ಚೆನ್ನಾಗಿ ಒಣಗಿಸಿ ನಯವಾದ ಚೂರ್ಣ ಮಾಡಿ, ಅಜೀರ್ಣದ ಸಮಯದಲ್ಲಿ ಚೂರ್ಣ ಸೇವಿಸುವುದು.
ಕಿವಿ ನೋವು ಮತ್ತು ಹುಣ್ಣಿನ ನಿವಾರಣೆಗೆ
ಎಡಮುರಿಯ ಕಾಯಿಯನ್ನು ನುಣ್ಣಗೆ ಅರೆದು ಹರಳೆಣ್ಣೆಯಲ್ಲಿ ಬಿಸಿ ಮಾಡಿ ಒಂದೆರಡು ತೊಟ್ಟು ಕಿವಿಗೆ ಬಿಡಬೇಕು.
ಉಲ್ಲೇಖ
<References /> ವರ್ಗ:ಔಷಧೀಯ ಸಸ್ಯಗಳು
ಜಾರ್ಜ್ ಸೌಂಡರ್ಸ್
ಜಾರ್ಜ್ ಸೌಂಡರ್ಸ್ (ಜನನ ಡಿಸೆಂಬರ್ 2, 1958)  ಅಮೆರಿಕಾದ ಕಾದಂಬರಿಕಾರ ,ಬರಹಗಾರರಾಗಿದ್ದಾರೆ.ಸಿರಾಕ್ಯೂಸ್ ವಿಶ್ವವಿದ್ಯಾನಿಲಯದ ಪ್ರಾಧ್ಯಾಪಕರಾಗಿದ್ದಾರೆ. ಸಣ್ಣ ಕಥೆಗಳು, ಪ್ರಬಂಧಗಳು, ಕಾದಂಬರಿಗಳು, ಮಕ್ಕಳ ಪುಸ್ತಕಗಳು ಅವರು ಬರೆದಿದ್ದಾರೆ. ಅವರ ಬರಹಗಳು ದಿ ನ್ಯೂಯಾರ್ಕರ್, ಹಾರ್ಪರ್ಸ್, ಮೆಕ್ಸ್ವೀನೀಸ್ ಮತ್ತು GQ ನಲ್ಲಿ ಕಾಣಿಸಿಕೊಂಡಿದೆ. ಅವರು 2006 ಮತ್ತು 2008 ರ ನಡುವೆ ದ ಗಾರ್ಡಿಯನ್ ನ ವಾರಾಂತ್ಯದ ನಿಯತಕಾಲಿಕೆಗೆ ವಾರಕ್ಕೊಮ್ಮೆ ಕಾಮನ್ ಅಮೇರಿಕನ್ ಸೈಕೆಗೆ ಆರ್ಟಿಕಲ್ ಬರೆದಿದ್ದಾರೆ.
ಆರಂಭಿಕ ಜೀವನ ಮತ್ತು ಶಿಕ್ಷಣ
ಸೌಂಡರ್ಸ್ ಅವರು ಟೆಕ್ಸಾಸ್ನ ಅಮರಿಲ್ಲೊದಲ್ಲಿ ಜನಿಸಿದರು. ಇಲಿನಾಯ್ಸ್ನ ಓಕ್ ಫಾರೆಸ್ಟ್ನಲ್ಲಿನ ಓಕ್ ಫಾರೆಸ್ಟ್ ಹೈಸ್ಕೂಲ್ನಿಂದ ಪದವಿ ಪಡೆದ ಅವರು ಚಿಕಾಗೋದಲ್ಲಿ ಬೆಳೆದರು. 1981 ರಲ್ಲಿ, ಅವರು B.S. ಮತ್ತು 1988 ರಲ್ಲಿ ಸಿರಾಕ್ಯೂಸ್ ವಿಶ್ವವಿದ್ಯಾಲಯದ ಸೃಜನಾತ್ಮಕ ಬರವಣಿಗೆಯಲ್ಲಿ ಅವರಿಗೆ ಎಮ್.ಎ. ಪೂರ್ಣಗೊಳಿಸಿದರು.
ವೃತ್ತಿಜೀವನ
989-96ರವರೆಗೂ, ರೋಚೆಸ್ಟರ್, ನ್ಯೂಯಾರ್ಕ್ನಲ್ಲಿನ ಪರಿಸರ ಎಂಜಿನಿಯರಿಂಗ್ ಸಂಸ್ಥೆಯಾದ ರೇಡಿಯನ್ ಇಂಟರ್ನ್ಯಾಷನಲ್ಗಾಗಿ ಅವರು ತಾಂತ್ರಿಕ ಬರಹಗಾರ ಮತ್ತು ಜಿಯೋಫಿಸಿಕಲ್ ಎಂಜಿನಿಯರ್ ಆಗಿ ಕೆಲಸ ಮಾಡಿದರು. ಅವರು ಸುಮಾತ್ರದಲ್ಲಿ ತೈಲ ಪರಿಶೋಧಕ ಸಿಬ್ಬಂದಿಯೊಂದಿಗೆ ಸ್ವಲ್ಪ ಸಮಯದವರೆಗೆ ಕೆಲಸ ಮಾಡಿದರು.1997 ರಿಂದ, ಸೌಂಡರ್ಸ್ ಅವರು ಸಿರಾಕ್ಯೂಸ್ ವಿಶ್ವವಿದ್ಯಾನಿಲಯದ ಬೋಧನಾ ವಿಭಾಗದಲ್ಲಿದ್ದು, MFA ಕಾರ್ಯಕ್ರಮದಲ್ಲಿ ಸೃಜನಾತ್ಮಕ ಬರವಣಿಗೆಯನ್ನು ಕಲಿಸುತ್ತಿದ್ದಾರೆ ಮತ್ತು ವಿಜ್ಞಾನ ಮತ್ತು ಕಾಲ್ಪನಿಕತೆಯನ್ನು ಪ್ರಕಟಿಸಲು ಮುಂದುವರೆಸಿದರು. 2006 ರಲ್ಲಿ, ಸೌಂಡರ್ಸ್ಗೆ $ 500,000 ಮ್ಯಾಕ್ಆರ್ಥರ್ ಫೆಲೋಷಿಪ್ ನೀಡಲಾಯಿತು. ಅದೇ ವರ್ಷದಲ್ಲಿ ಅವರು ಗುಗ್ಗೆನ್ಹೇಮ್ ಫೆಲೋಷಿಪ್ ಪ್ರಶಸ್ತಿಯನ್ನು ಪಡೆದರು.ಅವರು 2010 ರಲ್ಲಿ ವೆಸ್ಲೀಯನ್ ವಿಶ್ವವಿದ್ಯಾಲಯ, ಹೋಪ್ ಕಾಲೇಜ್ ನಲ್ಲಿ   ಸಂದರ್ಶಕ ಬರಹಗಾರರಾಗಿದ್ದರು. ಕಾಲ್ಪನಿಕ ಸಂಗ್ರಹ, ದಿ ಬ್ರೇನ್ಡ್ಯಾಡ್ ಮೆಗಾಫೋನ್, 2007 ರಲ್ಲಿ ಪ್ರಕಟಗೊಂಡಿತು.ಸೌಂಡರ್ಸ್ನ ರ ಬರವಣಿಗೆಗಳು  ಕಲ್ಪನೆಯು ಗ್ರಾಹಕೀಯತೆಯ ಅಸಂಬದ್ಧತೆ, ಸಾಂಸ್ಥಿಕ ಸಂಸ್ಕೃತಿ ಮತ್ತು ಸಮೂಹ ಮಾಧ್ಯಮದ ಪಾತ್ರವನ್ನು ಹೆಚ್ಚಾಗಿ ಕೇಂದ್ರೀಕರಿಸುತ್ತದೆ.ಸೌಂಡರ್ಸ್ನ ಬರವಣಿಗೆಯಲ್ಲಿ ವಿಡಂಬನಾತ್ಮಕ ಧ್ವನಿಯನ್ನು ಅನೇಕ ವಿಮರ್ಶಕರು ಉಲ್ಲೇಖಿಸುತ್ತಾ, ಅವರ ಕೆಲಸವು ನೈತಿಕ ಮತ್ತು ತಾತ್ವಿಕ ಪ್ರಶ್ನೆಗಳನ್ನು ಕೂಡ ಹುಟ್ಟುಹಾಕುತ್ತದೆ.ಅವರ ಬರವಣಿಗೆಯಲ್ಲಿನ ಅಂಶವು ಸೌರ್ಡರ್ಸ್ನನ್ನು ಕುರ್ಟ್ ವೊನೆಗಟ್ಗೆ ಹೋಲಿಸಿದ್ದಾರೆ.
ಡಿ. ಜಿ. ಎಸ್ ದಿನಕರನ್
ದುರೈಸಾಮಿ ಜಿಯೋಫ್ರಿ ಸ್ಯಾಮ್ಯುಯೆಲ್ ದಿನಕರನ್ (೧ ಜುಲೈ ೧೯೩೫ - ೨೦ ಫೆಬ್ರುವರಿ ೨೦೦೮) ಭಾರತೀಯ ಇವ್ಯಾಂಜೆಲಿಕಲ್ ಬೋಧಕರಾಗಿದ್ದರು. ಅವರು `ಜೀಸಸ್ ಕಾಲ್ಸ್' ಸಚಿವಾಲಯ ಮತ್ತು 'ಕಾರುಣ್ಯ ವಿಶ್ವವಿದ್ಯಾಲಯ' ದ ಸಂಸ್ಥಾಪಕರಾಗಿದ್ದರು.
ಸಚಿವಾಲಯ
ದಿನಕರನ್ ರವರು ಬ್ಯಾಂಕಿನ ಕೆಲಸವನ್ನು ನಿರ್ವಹಿಸುವುದರ ಜೊತೆಗೆ ಸುವಾರ್ತಾ ಸೇವೆಯನ್ನು ಮಾಡುತ್ತಿದ್ದರು. 'ಜೀಸಸ್ ಕಾಲ್ಸ್' ಸಚಿವಾಲಯವನ್ನು ಸ್ಥಾಪಿಸಿದರು. ಅವರ ಸಾವಿನ ಸಮಯದಲ್ಲಿ, ಭಾರತ ಮತ್ತು ವಿದೇಶದಲ್ಲಿ ೨೦ ಕ್ಕಿಂತಲೂ ಹೆಚ್ಚಿನ ನೆಲೆಗಳನ್ನು ಹೊಂದಿದ್ದರು ಮತ್ತು ಅವರ ಜೀವಿತಾವಧಿಯಲ್ಲಿ ಭಾರತದಲ್ಲಿ ಕೆಲಸ ಮಾಡುತ್ತಿದ್ದ ಚಾರ್ಸ್ಮಾಟಿಕ್ ಸುವಾರ್ತಾಬೋಧಕರಲ್ಲಿ ಅತ್ಯಂತ ಪ್ರಭಾವಶಾಲಿ ಮತ್ತು ಪ್ರಖ್ಯಾತರಾಗಿದ್ದರು. ಪೆಂಟೆಕೋಸ್ಟಲಿಸಂನ ಅಧ್ಯಯನದಲ್ಲಿ ಶೈಕ್ಷಣಿಕ ಪರಿಣಿತರಾದ ಅಲನ್ ಆಂಡರ್ಸನ್, ದಿನಕರನ್ ಮತ್ತು ಅಮೆರಿಕದ ಓರಲ್ ರಾಬರ್ಟ್ಸ್ ರವರ ನಡುವಿನ ಹೋಲಿಕೆಗಳನ್ನು ನೋಡುತ್ತಾರೆ. ರಾಬರ್ಟ್ಸ್ ಒಂದಿಗೆ ಹೋಲಿಕೆಯಲ್ಲಿ ಒಂದಾದ ದಿನಕರನ್ ಅವರು 'ಕಾರುಣ್ಯ ವಿಶ್ವವಿದ್ಯಾನಿಲಯ' ಸ್ಥಾಪನೆಯಲ್ಲಿ ತೊಡಗಿದ್ದರು. ಈ ಕ್ರಿಶ್ಚಿಯನ್ ಸಂಸ್ಥೆಯ ಮೊದಲ ಚಾನ್ಸೆಲರ್ ಆಗಿ ಸೇವೆ ಸಲ್ಲಿಸಿದರು. 'ಸೀಶ' ರಚನೆಯಲ್ಲಿ ಪ್ರಮುಖ ಪಾತ್ರ ವಹಿಸಿದರು. ಇದು ಗ್ರಾಮೀಣ ಜನರಿಗೆ ನೆರವಾಗುವುದರೊಂದಿಗೆ ಶಿಕ್ಷಣ ನೀಡುವ ಸ್ವಯಂಪ್ರೇರಿತ ಸಂಸ್ಥೆಯಾಗಿದೆ.
ದಕ್ಷಿಣ ಭಾರತದ ಚರ್ಚ್ ಸದಸ್ಯರಾಗಿ ಉಳಿದಿದ್ದ ದಿನಕರನ್, ಸುವಾರ್ತೆ ಸಾರುವ ಮಾಧ್ಯಮವಾಗಿ ದೂರದರ್ಶನದ ಸಂಭಾವ್ಯತೆಯನ್ನು ಪ್ರಶಂಸಿಸಲು ಮೊದಲ ಭಾರತೀಯ ಕ್ರಿಶ್ಚಿಯನ್ ನಾಯಕರಲ್ಲಿ ಒಬ್ಬರಾಗಿದ್ದರು. ಇದನ್ನು ಮಾಡುವುದರಲ್ಲಿ ಅವರು ಅಮೆರಿಕದಲ್ಲಿ ಸ್ಥಾಪಿತವಾದ ಮಾದರಿಯನ್ನು ಅನುಸರಿಸುತ್ತಿದ್ದರು ಮತ್ತು ಭಾರತೀಯ ಚಲನಚಿತ್ರೋದ್ಯಮವನ್ನು ಗ್ರಹಿಸಿದ ನೈತಿಕ ಸವಲತ್ತುಗಳೊಂದಿಗೆ ದೂರದರ್ಶನದೊಂದಿಗೆ ಸಂಬಂಧ ಹೊಂದಿದ್ದ ಅವರ ಗೆಳೆಯರೊಂದಿಗೆ ಸಂಪ್ರದಾಯವಾದಿ ಅಭಿಪ್ರಾಯಗಳನ್ನು ಪ್ರಶ್ನಿಸಿದರು. ಅವರು ೧೯೭೨ ರಿಂದ ರೇಡಿಯೊ ಕಾರ್ಯಕ್ರಮಗಳಲ್ಲಿ ತಮ್ಮ ಸಂದೇಶವನ್ನು ಪ್ರಸಾರ ಮಾಡಿದರು. ಆ ಉದ್ದೇಶಕ್ಕಾಗಿ ಅವರು ಎಫ್. ಇ. ಬಿ. ಎ ನೆಟ್ವರ್ಕ್ ಅನ್ನು ಬಳಸುತ್ತಿದ್ದರು. ೧೯೯೦ ರ ದಶಕದ ಮಧ್ಯಭಾಗದಲ್ಲಿ 'ಜೀಸಸ್ ಕಾಲ್ಸ್' ಸಚಿವಾಲಯ ಟೆಲಿವಿಷನ್ ಪ್ರಸಾರವನ್ನು ಪ್ರಾರಂಭಿಸಿತು. ಪ್ರಸರಣ ಘಟಕವು ಈಗ ಗಣನೀಯವಾಗಿದೆ ಮತ್ತು ಅವರ ಜೀವಿತಾವಧಿಯಲ್ಲಿ ಅವರ ಪುತ್ರನಾದ ಪೌಲ್ ದಿನಕರನ್ ರವರು ಮಿನಿಷ್ಟ್ರಿಯನ್ನು ನೋಡಿಕೊಳ್ಳುತ್ತಿದ್ದರು. ದಿನಕರನ್ ಅವರ ಮರಣದ ನಂತರ ಅವರ ಮಗ ಪೌಲ್ ದಿನಕರನ್ ರವರು ಇದರ ಉಸ್ತುವಾರಿಯನ್ನು ವಹಿಸಿಕೊಂಡರು.
ಅಮೆರಿಕದಲ್ಲಿ ಬಳಸಿದ ವಿಧಾನಗಳ ಅನುಸಾರ, ಚೆನ್ನೈನಲ್ಲಿ ಬೃಹತ್ ಪ್ರಾರ್ಥನಾ ಗೋಪುರವನ್ನು ನಿರ್ಮಿಸಿದರು. ದಿನಕರನ್ ಪಾಶ್ಚಿಮಾತ್ಯ ವಸ್ತ್ರಗಳನ್ನು ಧರಿಸಿ ತಮ್ಮ ದೂರದರ್ಶನ ಕಾರ್ಯಕ್ರಮಗಳನ್ನು ಪ್ರಸ್ತುತಪಡಿಸಿದರು ಮತ್ತು ಅವರು ಪಾಶ್ಚಿಮಾತ್ಯ ಹಾಡುಗಳನ್ನು ಮತ್ತು ಸಂಗೀತವನ್ನು ಬಳಸಿಕೊಂಡರು. ದೇವರ ವಾಕ್ಯವನ್ನು ದೇಶ ಮತ್ತು ವಿದೇಶದಾದ್ಯಂತ ಸಾರಿದರು. ಅವರು ೧೫ ಕ್ಕೂ ಹೆಚ್ಚು ಪುಸ್ತಕಗಳನ್ನು ಬರೆದರು ಮತ್ತು ಅನೇಕ ಕ್ರಿಶ್ಚಿಯನ್ ಸಂಗೀತದ ಆಲ್ಬಂಗಳನ್ನು ಧ್ವನಿಮುದ್ರಿಸಿದರು.
ಮರಣ
ಹೃದಯ ಮತ್ತು ಕಿಡ್ನಿ ಕಾಯಿಲೆಯ ನಿಮಿತ್ತ ೨೦ ಫೆಬ್ರವರಿ ೨೦೦೮ ರಂದು ದಿನಕರನ್ ರವರು ಆಸ್ಪತ್ರೆಯಲ್ಲಿ ನಿಧನರಾದರು.
ಉಲ್ಲೇಖ
ವರ್ಗ:ಕ್ರೈಸ್ತ ಧರ್ಮ ಪ್ರಚಾರಕರು
ಮೇಸರ್
thumb|315x315px|ಮೊದಲ ಮೂಲರೂಪದ ಅಮೋನಿಯಾ ಮೇಸರ್ ಮತ್ತು ಆವಿಷ್ಕಾರಕ ಚಾರ್ಲ್ಸ್ ಎಚ್. ಟೌನ್ಸ್. ಪೆಟ್ಟಿಗೆಯಲ್ಲಿ ಎಡಕ್ಕೆ ಅಮೋನಿಯಾ ಮೂತಿಯಿದೆ, ಮಧ್ಯದಲ್ಲಿರುವ ನಾಲ್ಕು ಹಿತ್ತಾಳೆಯ ದಂಡಗಳು ಚತುರ್ಧ್ರುವಿ ಸ್ಥಿತಿ ಆಯ್ಕೆಸಾಧನವಾಗಿದೆ, ಮತ್ತು ಅನುರಣನ ಕುಹರವು ಬಲಕ್ಕಿದೆ. 24 GHz ಸೂಕ್ಷ್ಮ ತರಂಗಗಳು ಟೌನ್ಸ್ ಸರಿಹೊಂದಿಸುತ್ತಿರುವ ಲಂಬ ತರಂಗದರ್ಶಿಯ ಮೂಲಕ ನಿಷ್ಕ್ರಮಿಸುತ್ತವೆ. ಕೆಳಗೆ ನಿರ್ವಾಯು ಪಂಪ್‍ಗಳಿವೆ. ಮೇಸರ್ ಎಂದರೆ ಅನುರಣಿತ ಪರಮಾಣುವಿಕ ಇಲ್ಲವೆ ಆಣವಿಕ ವ್ಯವಸ್ಥೆಗಳಲ್ಲಿಯ ಉದ್ದೀಪನ ಶಕ್ತಿಯನ್ನು ಬಳಸಿಕೊಂಡು ವಿದ್ಯುತ್ಕಾಂತೀಯ ಅಲೆಗಳ ಸಂಗತ ಪ್ರವರ್ಧನೆಗಾಗಲಿ ಉತ್ಪಾದನೆಗಾಗಲಿ ಬಳಸುವಂಥ ಸಾಧನ. ಇಂಗ್ಲೀಷಿನ Microwave Amplification by Stimulated Emission of Radiation ಎಂಬ ಪದಗಳ ಮೊದಲಕ್ಷರಗಳನ್ನು ಬಳಸಿ ಟಂಕಿಸಿರುವ ಸಂಕ್ಷಿಪ್ತ ರೂಪ MASER ಎಂಬ ಹೆಸರನ್ನು ಈ ಸಾಧನಕ್ಕೆ ನೀಡಿದೆ. ಇದನ್ನು ಅಭಿವರ್ಧಿಸಿದವರು ಅಮೆರಿಕದ ಚಾರ್ಲ್ಸ್ ಎಚ್. ಟೌನ್ಸ್ ಮತ್ತು ಆತನ ಸಹೋದ್ಯೋಗಿಗಳು (1960). ಸ್ಥೂಲವಾಗಿ ಅರ್ಥೈಸುವುದಾದರೆ ಸೂಕ್ಷ್ಮ ತರಂಗಗಳು ಪ್ರಚೋದಿತಗೊಂಡು ಉತ್ಸರ್ಜಿತವಾಗುವ ವಿಕಿರಣಗಳಿಂದ ವರ್ಧಿಸುವುದು ಇಲ್ಲಿಯ ತತ್ತ್ವ. ಈ ತತ್ತ್ವವನ್ನು ಮೊದಲಿಗೆ (1951) ಅಮೆರಿಕ ಮತ್ತು ರಷ್ಯದ ಭೌತ ವಿಜ್ಞಾನಿಗಳು ಪ್ರತ್ಯೇಕವಾಗಿ ಆವಿಷ್ಕರಿಸಿದ್ದರು. ಈ ಉಪಕರಣ ದೃಢವಲ್ಲದ, ಸಮಗ್ರ ಪರಮಾಣು ಇಲ್ಲವೆ ಅಣುಗಳನ್ನು ವಿದ್ಯುತ್ಕಾಂತೀಯ ಅಲೆಗಳಿಂದ ಪ್ರಚೋದಿಸಿ ತನ್ನದೆ ಆವರ್ತಾಂಕ ಮತ್ತು ಅವಸ್ಥೆಯಲ್ಲಿ ಅಧಿಕ ಶಕ್ತಿಯನ್ನು ಉತ್ಸರ್ಜಿಸುವಂತೆ ಪ್ರಚೋದಿತ ಅಲೆಯಾಗಿ ಪರಿವರ್ತಿಸುವುದು. ಇದರಿಂದ ಸುಸುಂಗತ ಪ್ರವರ್ಧನೆ ಉಂಟಾಗುತ್ತದೆ. ಇದರ ವಿಸ್ತೃತ ಪದದಲ್ಲಿ ವಿವರಿಸಿರುವಂತೆ ಮೇಸರ್ ಕೇವಲ ಸೂಕ್ಷ್ಮತರಂಗಗಳಿಗೆ ಮಾತ್ರ ಸೀಮಿತವಾಗಿಲ್ಲ. ಇದು ಶ್ರವಣಾವರ್ತಾಂಕದಿಂದ (ಆಡಿಯೋ ಫ್ರೀಕ್ವೆನ್ಸಿ) ಅತಿರಕ್ತ ಆವರ್ತಾಂಕಗಳವರೆಗೆ ವ್ಯಾಪಿಸಿದೆ. ಮೇಸರ್ ಬಗೆಯ ಪ್ರವರ್ಧಕಗಳು ಮತ್ತು ಆಂದೋಲಕಗಳು ಕೆಲವು ವೇಳೆ ಅಣು ಅಥವಾ ಕ್ವಾಂಟಮ್ ಬಲವಿಜ್ಞಾನವನ್ನು ಆಧರಿಸಿ ರೂಪುಗೊಂಡಿವೆ ಎಂದು ಹೇಳುವುದುಂಟು. ಏಕೆಂದರೆ ಇದರ ಕಾರ್ಯವಿಧಾನ ಹೆಚ್ಚಾಗಿ ಅಣುಗಳ ಮಟ್ಟದಲ್ಲೇ ಇರುವುದರಿಂದ ಮತ್ತು ಇದನ್ನು ಅಭಿಜಾತ ಸಿದ್ಧಾಂತಗಳಿಂದ (ಕ್ಲಾಸಿಕಲ್ ರಿಯೊರೀಸ್) ವಿವರಿಸುವುದು ಸಾಧ್ಯವಾಗದೆ ಕೇವಲ ಕ್ವಾಂಟಮ್ ಸಿದ್ಧಾಂತದಿಂದ ಮಾತ್ರ ವಿವರಿಸಬಹುದಾಗಿದೆ.
ಮೇಸರ್ ಪ್ರವರ್ಧಕಗಳು ವಿಶೇಷವಾಗಿ ಅತೀಕಡಿಮೆ ಗದ್ದಲ ಹೊಂದಿದ್ದು ಸೂಕ್ಷ್ಮ ತರಂಗಗಳ ಪ್ರದೇಶದಲ್ಲಿ ನಿರ್ದಿಷ್ಟ ಮೊತ್ತದ ವಿಕಿರಣಗಳನ್ನು ಸಮಗ್ರ ಮತ್ತು ಪರಿಣಾಮಕಾರಿಯಾಗಿ ಪ್ರವರ್ಧಿಸುವಂಥ ಸಾಧನಗಳಾಗಿವೆ. ಅಲೆಯ ಅವಸ್ಥೆ ಹಾಗೂ ಶಕ್ತಿ ಎರಡನ್ನೂ ಪ್ರವರ್ಧಿಸಬಹುದೆಂಬ ಅನಿಶ್ಚಿತ ತತ್ತ್ವ ಹಾಕಿರುವ ಮಿತಿಗೆ ಬಲು ಹತ್ತಿರವಾಗುತ್ತದೆ ಈ ಸಾಧನ. ಅವುಗಳಲ್ಲಿ ಅಡಕವಾಗಿರುವ ಕಡಿಮೆ ಗದ್ದಲ ಮೇಸರ್ ಆಂದೋಲಕಗಳನ್ನು ಸಂಕೀರ್ಣ ಪರಮಾಣು ಅಥವಾ ಅಣು ಕಂಪನಕ್ಕೆ ಹೊಂದುವಂತೆ ಮಾಡುವುದರಿಂದ ಏಕವರ್ಣದ ಅಲೆಯಂತೆ ಮಾಡಿ ಆವರ್ತಾಂಕ ಒಂದು ನಿರ್ದಿಷ್ಟ ಮಟ್ಟದಲ್ಲಿರುವಂತೆ ಮಾಡುತ್ತದೆ. ಸಾಮಾನ್ಯವಾಗಿ ಪರಮಾಣು ಅಥವಾ ಅಣುಗಳು ವ್ಯಾಪಕ ಆವರ್ತಾಂಕ ವ್ಯಾಪ್ತಿ ಮತ್ತು ಅತಿ ಹ್ರಸ್ವ ತರಂಗ ದೂರಗಳವರೆಗೆ ಅನುರಣಗಳನ್ನೂ ಪ್ರವರ್ಧನೆಯನ್ನೂ ಹೊಂದಿರುವುದು ಸಾಧ್ಯವಿರುವುದರಿಂದ ಮೇಸರುಗಳನ್ನು ಅತಿರಕ್ತ ಅಥವಾ ದೃಗ್ಗೋಚರ ತರಂಗ ದೂರಗಳಲ್ಲಿ ಮಂಡಲ ವಸ್ತುಗಳ ಹಳೆಯ ಪ್ರರೂಪಗಳು ಪರಿಣಾಮಕಾರಿಯಾಗದ ಸಂದರ್ಭಗಳಲ್ಲಿ, ಹೆಚ್ಚಾಗಿ ಬಳಸುವುದಿದೆ.
ಮೇಸರ್‌ನ ಭೌತಶಾಸ್ತ್ರ
ಪ್ರತಿಯೊಂದು ವಸ್ತುವಿನ ಪರಮಾಣುವಿನಲ್ಲಿರುವ ಎಲೆಕ್ಟ್ರಾನುಗಳು ವಿವಿಧ ಕಕ್ಷೆಗಳಲ್ಲಿದ್ದು ಶಕ್ತಿಯ ವಿವಿಧ ಮಟ್ಟಗಳಲ್ಲಿರುತ್ತವೆ. ಬಲು ಕಡಿಮೆ ಉಷ್ಣತೆಯಲ್ಲಿ ಕಡಿಮೆ ಮಟ್ಟದಲ್ಲಿದ್ದು ನಿರ್ದಿಷ್ಟ ಮೊತ್ತದ ಶಕ್ತಿಯನ್ನು ಹೊರಗಡೆಯಿಂದ ಒದಗಿಸಿದಾಗ ಈ ಎಲೆಕ್ಟ್ರಾನುಗಳು ಮೇಲ್ಮಟ್ಟಕ್ಕೆ ಏರುತ್ತವೆ. ಒದಗುವ ಶಕ್ತಿ E = hy ಎಂದಾಗುತ್ತದೆ. ಇಲ್ಲಿ E = ಶಕ್ತಿ, h = ಪ್ಲಾಂಕನ ಸ್ಥಿರಾಂಕ, y = ಆವರ್ತಾಂಕ; ಹೀರಿಕೊಂಡ ಶಕ್ತಿಯನ್ನು ಆವರ್ತಾಂಕ ಬಹಳ ಹೊತ್ತು ಇಟ್ಟುಕೊಳ್ಳುವುದಿಲ್ಲ. ಕೇವಲ ಮೈಕ್ರೊಸೆಕೆಂಡ್ ಅವಧಿಯಲ್ಲಿ ಅದನ್ನು ಬಿಡುಗಡೆ ಮಾಡುತ್ತದೆ. ಹೀಗೆ ಬಿಡುಗಡೆಗೊಂಡ ಶಕ್ತಿ ಕೂಡ ಮೂಲ ಆವರ್ತಾಂಕದಷ್ಟೇ ಇರುತ್ತದೆ. ಮೇಲ್ಮಟ್ಟದಿಂದ ಕೆಳಮಟ್ಟಕ್ಕೆ ಜಿಗಿದಾಗ ಬಿಡುಗಡೆಯಾಗುವ ಶಕ್ತಿ ಇವೆರಡು ಮಟ್ಟಗಳ ಶಕ್ತಿಯ ವ್ಯತ್ಯಾಸಕ್ಕೆ (E2 - E1 = hy) ಸಮವಾಗುತ್ತದೆ. (E2 =  ಮೇಲ್ಮಟ್ಟದ ಶಕ್ತಿ E1 = ಕೆಳಮಟ್ಟದ ಶಕ್ತಿ). ಈ ರೀತಿ ಅಲೆಯ ಪಾರವನ್ನು ಸುಸಂಗತವಾಗಿ ಹೆಚ್ಚಿಸಬಹುದು. ಬೋಲ್ಟ್‌ಮನ್ ವಿತರಣಾಸೂತ್ರದ ರೀತ್ಯ ಶಕ್ತಿಯನ್ನು ಹೀರಿಕೊಳ್ಳುವ ಕಣಗಳಿಗಿಂತ ಶಕ್ತಿಯನ್ನು ಹೊರಸೂಸುವ ಕಣಗಳು ಹೆಚ್ಚಿನ ಸಂಖ್ಯೆಯಲ್ಲಿ ಇರುವುದರಿಂದ ಇಲ್ಲಿ ಒಟ್ಟಾರೆ ಪ್ರವರ್ಧನೆಯಾಗುತ್ತದೆ.
ಮೇಸರ್‌ಗಳ ಬಗೆಗಳು
ಮೇಸರುಗಳಲ್ಲಿ ಬೇರೆ ಬೇರೆ ಬಗೆಗಳುಂಟು.
ಅನಿಲ ಮೇಸರ್
ಈ ಬಗೆಯ ಮೇಸರಿನಲ್ಲಿ ಮೊತ್ತ ಮೊದಲಿಗೆ ಅಮೋನಿಯ ಅನಿಲವನ್ನು ಬಳಸಲಾಯಿತು. ಅನಂತರ ಹೈಡ್ರೋಜನ್ ಮತ್ತು ಸೀಸಿಯಮ್‌ಗಳನ್ನು ಬಳಸಲಾಯಿತು. ಅಮೋನಿಯ ಅನಿಲವನ್ನು ಒಂದು ಸಣ್ಣ ರಂಧ್ರದ ಮೂಲಕ ಬರುವಂತೆ ಮಾಡಿ ಅದನ್ನು ನಿರ್ದ್ರವ್ಯ ವ್ಯವಸ್ಥೆಗೆ ಕಳುಹಿಸುತ್ತಾರೆ. ಅಸಮ ವಿದ್ಯುತ್ ಕ್ಷೇತ್ರದ ಸಹಾಯದಿಂದ ಕೆಳಮಟ್ಟದಲ್ಲಿರುವ ಮೇಲ್ಮಟ್ಟದಲ್ಲಿರುವ ಕಣಗಳನ್ನು ಅವು ಅಕ್ಷದಿಂದ ದೂರದಲ್ಲಿ ಕೇಂದ್ರೀಕರಿಸುವಂತಾಗಿಸಿ ಮೇಲ್ಮಟ್ಟದಲ್ಲಿರುವ ಕಣಗಳನ್ನು ಅಕ್ಷದ ಕಡೆಗೆ ಬಾಗುವಂತೆ ಮಾಡಿ ಇವನ್ನು ಸೂಕ್ಷ್ಮ ತರಂಗ ಅನುರಣನ ಬಿಲದ ಮೂಲಕ ಹಾಯಿಸಿದಾಗ ಹೆಚ್ಚಿನ ಸಂಖ್ಯೆಯ ಅಣುಗಳು ತಮ್ಮ ಶಕ್ತಿಯಲ್ಲಿ ಪ್ರವರ್ಧನೆಗೊಳ್ಳುತ್ತವೆ. ದುರದೃಷ್ಟವಶಾತ್ ಅಮೊನಿಯ ಮೇಸರಿನ ಕಾರ್ಯ ನಡೆಸುವ ಆವರ್ತಾಂಕ ಬಲು ಕಡಿಮೆ ಇದ್ದುದರಿಂದ ಘನಸ್ಥಿತಿ ಮೇಸರಿನ ನಿರ್ಮಾಣಕ್ಕೆ ಅವಕಾಶವಾಯಿತು.
ಘನಸ್ಥಿತಿ ಮೇಸರ್
ಇಲ್ಲಿ ಅನುಕಾಂತೀಯ ವಸ್ತುಗಳ ಪರಮಾಣುಗಳಲ್ಲಿರುವ ಎಲೆಕ್ಟ್ರಾನುಗಳನ್ನು ಬಳಸಿಕೊಳ್ಳುವುದಿದೆ. ಸಾಮಾನ್ಯವಾಗಿ ಇಂಥ ಮೇಸರುಗಳಲ್ಲಿ ಕೆಂಪು ಮಾಣಿಕ್ಯವನ್ನು (ರೂಬಿ) ಮುಖ್ಯವಾಗಿ ಬಳಸುವುದಿದೆ. ಸಿಲಿಕ ವಸ್ತುವಿಗೆ (Al2O3) ಸ್ವಲ್ಪ ಕ್ರೋಮಿಯಮ್‌ನ್ನು ಸೇರಿಸಿದರೆ ಅದು ಕೆಂಪು ಮಾಣಿಕ್ಯವಾಗುತ್ತದೆ. ಇದು ಅನುಕಾಂತತ್ವ ಗುಣ ಮಾತ್ರ ಹೊಂದಿದ್ದು ಅಲ್ಪ ಕಾಂತತ್ವದಿಂದೊಡಗೂಡಿರುತ್ತದೆ. ನೇರ ವಿದ್ಯುತ್‌ನಲ್ಲೂ ಇದರ ಪರಮಾಣುಗಳು ಪ್ರಚೋದನೆಗೊಳ್ಳುತ್ತವೆ. ರಾಮನ್ ಮೇಸರಿನಲ್ಲಿ ಫೆರ‍್ರೊಕಾಂತತ್ವ ಹೊಂದಿರುವ ವಸ್ತುಗಳನ್ನು ಬಳಸಲಾಗುತ್ತದೆ.
ಪ್ರಕಾಶೀಯ ಮತ್ತು ಅತಿರಕ್ತ ಮೇಸರ್
ವಿದ್ಯುತ್ಕಾಂತೀಯ ತರಂಗಗಳ ಪ್ರವರ್ಧನೆಗಾಗಿ ಮೇಸರಿನ ತತ್ತ್ವದ ಮೇಲೆ ಆಧರಿಸಿರುವಂಥದು. ಇದು ಪ್ರಕಾಶೀಯ ಮತ್ತು ಅತಿರಕ್ತ ಪ್ರದೇಶಗಳಲ್ಲಿ ಕಾರ್ಯವೆಸಗುತ್ತದೆ.
ಉಪಯೋಗಗಳು
ಮೇಸರುಗಳಲ್ಲಿ ಕಡಿಮೆ ಗದ್ದಲ ಮತ್ತು ಗರಿಷ್ಠ ಸೂಕ್ಷ್ಮತೆ ಇರುವುದರಿಂದ ಮೇಸರ್ ಪ್ರವರ್ಧಕಗಳನ್ನು ಮುಖ್ಯವಾಗಿ ರೇಡಿಯೋ ಖಗೋಳವಿಜ್ಞಾನ, ಸೂಕ್ಷ್ಮ ತರಂಗ ರೇಡಿಯೊಮೆಟ್ರಿ, ಅಧಿಕ ದೂರದ ವ್ಯಾಪ್ತಿಯ ರೇಡಾರ್, ಸೂಕ್ಷ್ಮ ತರಂಗ ದೂರಸಂಪರ್ಕ ಸಾಧನಗಳ ಸಂದರ್ಭದಲ್ಲಿ ಕಡಿಮೆ ಶಕ್ತಿಯ ಸಂಕೇತ ಮತ್ತು ಅಭಿಗ್ರಹಣೆ ಪತ್ತೆ ಮಾಡುವಲ್ಲಿ ಉಪಯೋಗಿಸುವುದಿದೆ. ಜೊತೆಗೆ ವಿದ್ಯುತ್ಕಾಂತೀಯ ವಿಕಿರಣಗಳ ಸೂಕ್ಷ್ಮಪ್ರವರ್ಧನೆ ಮತ್ತು ಪತ್ತೆ ಹಚ್ಚುವಿಕೆಯಲ್ಲಿ ಸಂಶೋಧನಾ ಸಾಧನವಾಗಿಯೂ ಮೇಸರ್ ಬಳಕೆಯಾಗುತ್ತಿದೆ.
ಹೊರಗಿನ ಕೊಂಡಿಗಳು
ವರ್ಗ:ತಂತ್ರಜ್ಞಾನ ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ನೆಲ್ಲಿ
ತಲೆ ಸುತ್ತು ನಿವಾರಣೆಗೆ
ನೆಲ್ಲಿಕಾಯಿ ಚೂರ್ಣ ಮತ್ತು ಕೊತ್ತಂಬರಿ ಸಮ ತೂಕ ರಾತ್ರಿ ನೀರಿನಲ್ಲಿ ನೆನೆ ಹಾಕುವುದು. ಬೆಳಗ್ಗೆ ಚೆನ್ನಾಗಿ ಕಿವುಚಿ ಶೋಧಿಸಿ, ಕಲ್ಲು ಸಕ್ಕರೆ ಪುಡಿ ಸೇರಿಸಿ ಸೇವಿಸುವುದು.
ನಿದ್ರೆ ಬಾರದಿರುವಿಕೆಗೆ
ಅಜೀರ್ಣವಾಗಿದ್ದರೆ ತಕ್ಕ ಉಪಚಾರ ಮಾಡುವುದು. ಒಂದು ಟೀ ಚಮಚ ನೆಲ್ಲಿಕಾಯಿ ರಸ ಅರ್ಧ ನೆಲ್ಲಿಚೆಟ್ಟಿನ ಚೂರ್ಣಕ್ಕೆ ಸ್ವಲ್ಪ ಜೇನು ಸೇರಿಸಿ ಸೇವಿಸುವುದು ಮತ್ತು ಕೆಂಪು ಕಲ್ಲು ಸಕ್ಕರೆ ಪುಡಿ ಸೇರಿಸಿದ ಹಸುವಿನ ಹಾಲನ್ನು  ಕುಡಿಯುವುದು.
ಮೂತ್ರದಲ್ಲಿ ಉರಿ ಮತ್ತು ಮೂತ್ರದ ತಡೆಯ ನಿವಾರಣೆಗೆ
ದಪ್ಪವಾಗಿರುವ ೫-೬ ಹಸೀ ನೆಲ್ಲಿಕಾಯಿಗಳನ್ನು ತಂದು ಬೀಜಗಳನ್ನು ಬೇರ್ಪಡಿಸಿ ಸ್ವಲ್ಪ ಬೆಚ್ಚಗೆ ಮಾಡಿ, ರಸವನ್ನು ಹಿಂಡಿಕೊಳ್ಳುವುದು. ನಂತರ ರಸವನ್ನು ಬಟ್ಟೆಯಲ್ಲಿ ಸೋಸಿ, ಕಬ್ಬಿನ ಹಾಲಿನಲ್ಲಿ ಹಾಕಿ ಕುಡಿಯುವುದು.
ಅಸಾಧ್ಯ ಹೊಟ್ಟೆನೋವು ನಿವಾರಣೆಗೆ
ಬೀಜಗಳನ್ನು ಬೇರ್ಪಡಿಸಿದ ಹಸಿ ನೆಲ್ಲಿಕಾಯಿಗಳನ್ನು ನೀರಿನೊಂದಿಗೆ ನುಣ್ಣಗೆ ಅರೆದು ಕಿಬ್ಬೊಟ್ಟೆ ಮತ್ತು ಹೊಕ್ಕಳ ಸುತ್ತ ಲೇಪಿಸುವುದು. ನೆಲ್ಲಿಕಾಯಿ ರಸವನ್ನು ಸಕ್ಕರೆ ಸೇರಿಸಿ ಕುಡಿಯುವುದು.
ಮಧುಮೇಹದ ನಿವಾರಣೆಗೆ
ನೆಲ್ಲಿ ಚೆಟ್ಟು ಮತ್ತು ನೇರಳೆ ಬೀಜಗಳನ್ನು ಸಮವಾಗಿ ಸೇರಿಸಿ ಕುಟ್ಟಿ ನುಣುಪಾದ ಚೂರ್ಣ ಮಾಡುವುದು. ಅರ್ಧ ಟೀ ಚಮಚ ಚೂರ್ಣವನ್ನು ಮಜ್ಜಿಗೆಯಲ್ಲಿ ಕದಡಿ ಕುಡಿಯುವುದು. ದಿವಸಕ್ಕೆ ಎರಡು ವೇಳೆ.
ಉಲ್ಲೇಖಗಳು
ವರ್ಗ:ಔಷಧೀಯ ಸಸ್ಯಗಳು
ಸತ್ಯ (ಚಲನಚಿತ್ರ)
ಸತ್ಯ - ೨೦೧೦ ರ ಕನ್ನಡ ಪ್ರಣಯ ನಾಟಕ ಚಲನಚಿತ್ರವಾಗಿದ್ದು, ಎಸ್‌ಕೆ ಫಿಲ್ಮ್ಸ್ ಬ್ಯಾನರ್ ಅಡಿಯಲ್ಲಿ ಕುಮಾರ್ ಗೋವಿಂದ್ ಬರೆದು ನಿರ್ದೇಶಿಸಿದ್ದಾರೆ ಮತ್ತು ನಿರ್ಮಿಸಿದ್ದಾರೆ. ಇದರಲ್ಲಿ ಕುಮಾರ್ ಗೋವಿಂದ್, ಡಿಂಪಲ್, ಪದ್ಮಾವಾಸಂತಿ, ಶ್ರೀಶೈಲನ್, ರವಿಶಂಕರ್ ನಟಿಸಿದ್ದಾರೆ.
ಉಲ್ಲೇಖಗಳು
ವರ್ಗ:ಕನ್ನಡ ಚಲನಚಿತ್ರಗಳು ವರ್ಗ:ವರ್ಷ-೨೦೧೦ ಕನ್ನಡಚಿತ್ರಗಳು
ಬಸವನ ಬಾಗೇವಾಡಿ ತಾಲ್ಲೂಕಿನ ಗ್ರಾಮ ಮತ್ತು ಹಳ್ಳಿಗಳು
ವರ್ಗ:ವಿಜಯಪುರ ಜಿಲ್ಲೆ
ಚರಕ
ಚರಕವು ಹತ್ತಿಯಿಂದ ನೂಲು ತಗೆಯುವ ಸಾಧನ. ಇದನ್ನು ರಾಟೆಯೆಂದೂ ಕರೆಯುತ್ತಾರೆ. ಸಾಮಾನ್ಯವಾಗಿ ಒಂದು ಕೈಯಿಂದ ತಿರುಗಿಸುವುದು ವಾಡಿಕೆ.
ಬಹುಕಾಲದವರೆಗೆ ಮಾನವನ ನಾಗರಿಕತೆ ವ್ಯವಸಾಯ ಮತ್ತು ನೇಯ್ಗೆಗಳಿಗೆ ಸೀಮಿತವಾಗಿದ್ದಿತೆಂದು ನಾವು ಭಾವಿಸಬಹುದು. ನೆಯ್ಗೆಯಲ್ಲಿ ಮುಖ್ಯ ಭಾಗ ನೂಲು ; ನೂಲನ್ನು ಮಾಡಲು ಮನುಷ್ಯ ರಾಟೆಯನ್ನು ಕಂಡುಹಿಡಿದ. ಆಚೆ ಈಚೆ ಪಟ್ಟಿಯ ಮೆಲೆ ನಿಲ್ಲಿಸಿರುವ, ಎರಡು ಮರದ ತುಂಡುಗಳ ನಡುವೆ, ದುಂಡಗಿರುವ ಒಂದು ಮರದ ಚಕ್ರವನ್ನು ನಿಲ್ಲಿಸಿ ಅದಕ್ಕೆ ಒಂದು ದಾರವನ್ನು ಜೋಡಿಸಿ, ಅದನ್ನು ಕದರಿಗೆ ಲಗತ್ತಿಸಿ ಹಿಡಿಯನ್ನು ತಿರುಗಿಸುವುದರಿಂದ ಕದರಿನಲ್ಲಿ ನೂಲನ್ನು ತೆಗೆಯುವ ಸಾಧನವೇ ರಾಟೆ. ಅದರ ಅತಿಪ್ರಾಚೀನ ಮತ್ತು ಪ್ರಥಮ ಅವತಾರವನ್ನು ಇಂದಿನ ಗಾಡಿ ಚಕ್ರಕ್ಕೆ ಹೋಲಿಸಬಹುದು. ಹತ್ತಿಯಿಂದ ಹಿಂಜಿ ಮಾಡಿ ಅದರಿಂದ ರಾಟೆಯನ್ನು ನೂಲನ್ನು ನೂತು ಅತಿಪ್ರಾಚೀನ ಕಾಲದಿಂದಲೂ ವಸ್ತ್ರಗಳನ್ನು ತಯಾರಿಸುತ್ತಿದ್ದರು. ರಾಟೆಯಲ್ಲಿ ನೂಲುವುದು ಗೃಹಿಣಿಯ ಅನಿವಾರ್ಯ ಕೆಲಸವಾಗಿತ್ತು. ಮಹಿಳೆಯರು ಅದನ್ನು ಒಂದು ದೊಡ್ಡ ಕುಶಲಕಲೆಯನ್ನಾಗಿ ಮಾಡಿಕೊಂಡು, ಧನಿಕರ ಮನೆಯಲ್ಲಿರಲಿ ಅರಮನೆಯಲ್ಲಿರಲಿ ರಾಟೆಯಲ್ಲಿ ನೂಲುವುದನ್ನು ಮಾತ್ರ ಬಿಡುತ್ತಿರಲಿಲ್ಲ. ತನ್ನ ವಸ್ತ್ರಕ್ಕಾಗಿ ರಾಟೆಯಲ್ಲಿ ನೂಲನ್ನು ನೂಲದವನ ಸ್ವಾವಲಂಬನೆ ಪೂರ್ಣವಾಗುತ್ತಿರಲಿಲ್ಲ. ಪ್ರತಿ ವ್ಯವಸಾಯಗಾರನೂ ಮನೆಯಲ್ಲಿ ರಾಟೆ ಇಟ್ಟುಕೊಂಡು, ಊಟಕ್ಕೆ ಕಾಳನ್ನು ಬೆಳೆಯುವಂತೆ, ಬಟ್ಟೆಗಾಗಿ ಹತ್ತಿಯನ್ನು ಬೆಳೆಯುತ್ತಿದ್ದ. ಅವನ ಹೆಂಡತಿ ನೂಲುತ್ತಿದ್ದಳು. ರಾಟೆಗೆ ಕುಂಟಾರು ಎಂಬ ಅಡ್ಡ ಹೆಸರೊಂದುಂಟು. ಎಂಟಾರು ಇದ್ದರೂ ಕುಂಟಾರು ಇರಬೇಕು ಎಂಬ ನಾಣ್ನುಡಿ ಇದೆ. ಕೋಟಿ ವಿದ್ಯೆಗಿಂತ ರಾಟೆ ವಿದ್ಯೆ ಮೇಲು ಎಂಬುದು ಸರ್ವಜ್ಞನ ಅಭಿಪ್ರಾಯ. ಭಾರತದಲ್ಲಿ ಮಾತ್ರವೇ ಅಲ್ಲ. ನೂಲುವುದು ನೇಯುವುದು ಜಗತ್ತಿನ ಎಲ್ಲ ರಾಷ್ಟ್ರಗಳಲ್ಲಿಯೂ ಯಂತ್ರಯುಗ ಬರುವವರೆಗೆ-ಜನತೆಯ ಅನಿವಾರ್ಯ ಕೈಗಾರಿಕೆ, ಕಸಬು ಆಗಿತ್ತು.
ಪ್ರಾಚೀನ ಭಾರತದಲ್ಲಿ ರಾಟೆ ಮತ್ತು ಕೈಮಗ್ಗದ ಕುಶಲಕಲೆಗಳು ತುಂಬ ಉನ್ನತ ಸ್ಥಿತಿಗೇರಿದ್ದವು. ರಾಮಾಯಣ ಭಾರತಗಳ ಕಾಲದಿಂದಲೂ ಈ ದೇಶದ ಕುಶಲಕಲೆಗಾರರ ವಸ್ತ್ರರಚನಾನೈಪುಣ್ಯ ವೈವಿದ್ಯ ಸಮೃದ್ಧಕಲಾಸೃಷ್ಟಿ ಪ್ರಸಿದ್ಧವಾಗಿವೆ. ರಾಟೆಯಲ್ಲಿ ನೂಲುವ ಕಲೆಯಲ್ಲಿಯಂತೂ ಇಲ್ಲಿಯ ಗ್ರಾಮೀಣ ಮಹಿಳೆಯರು- ಈಚಿನ ಕಾಲದ ಯಂತ್ರಗಳಿಗೂ ಮೀರಿಸಿದ- ಸೂಕ್ಷ್ಮತೆಯನ್ನು ರೂಢಿಸಿಕೊಂಡಿದ್ದರು. ದೇಶದ ಎಲ್ಲ ಭಾಗಗಳಲ್ಲಿಯೂ ಇಂಥ ನೂಲುಕಾರರಿದ್ದರು. ಬಂಗಾಳದಲ್ಲಿ ಅವನ ನೂಲುಗಾರಿಕೆ ಅತ್ಯುತ್ತಮ ಮಟ್ಟಕ್ಕೆ ಏರಿ, ಆ ನೂಲಿನಿಂದ ಮಾಡಿದ ಬಟ್ಟೆಗೆ ಢಾಕಾ ಮಸ್ಲಿನ್ ಎಂದೇ ಹೆಸರಾಗಿತ್ತು. ಮೊಗಲ್ ಚಕ್ರವರ್ತಿಗಳೂ ಅಂದಿನ ಕಾಲದ ಇತರ ಎಲ್ಲ ರಾಜಮಹಾರಾಜರೂ ಆ ಬೆಲೆಬಾಳುವ ವಸ್ತ್ರಗಳನ್ನೇ ತೊಡುತ್ತಿದ್ದರು. ಅವು ಎಷ್ಟು ಸೂಕ್ಷ್ಮವೂ ತೆಳವೂ ಆಗಿದ್ದುವೆಂದರೆ ಇಡೀ ಒಂದು ವಸ್ತ್ರವನ್ನು ಒಂದು ಉಂಗುರದ ಒಳಗೆ ತೂರಿಸಬಹುದಾಗಿದ್ದಿತು. ಢಾಕಾ ಮಸ್ಲಿನ್ನಿನ ನವಿರನ್ನು ತೊರಿಸಲು ಔರಂಗಜೇಬನ ಮಗಳ ವಿಷಯದಲ್ಲಿ ಒಂದು ಕಥೆಯಿದೆ. ಒಂದು ಸಲ ಔರಂಗಜೇಬನ ಮಗಳನ್ನು ನೀನು ಮೈತುಂಬ ಗಂಭೀರವಾಗಿ ಉಡುಪು ಧರಿಸಿಲ್ಲ ಎಂದು ಗದರಿಸದನಂತೆ. ಆಕೆ 'ನಾನು ಏಳು ಢಾಕಾ ಮಸ್ಲಿನ್ ಸೀರೆಗಳನ್ನು ಒಂದರ ಮೇಲೆ ಒಂದನ್ನು ಧರಿಸಿದ್ದೇನೆ. ಆದರೂ ಮೈ ಬಣ್ಣ ಕಾಣುತ್ತಿದೆ- ಎಂದಳಂತೆ.
ಈಸ್ಟ್ ಇಂಡಿಯ ಕಂಪನಿಯವರು ಭಾರತಕ್ಕೆ ಬಂದ ಅನಂತರ, ಇತರ ಎಲ್ಲ ಗೃಹಕೈಗಾರಿಕೆಗಳಂತೆ ಭಾರತದ ಕೈನೂಲು ಕೈಮಗ್ಗದ ಕೈಗಾರಿಕೆಗಳು ಮೂಲೆಗೆ ಬಿದ್ದುವು. ಲ್ಯಾಂಕಷೈರಿನ ಬಟ್ಟೆ ಗಿರಣಿಗಳ ಉದ್ಧಾರಕ್ಕಾಗಿ, ಬ್ರಿಟಿಷರು ಭಾರತವನ್ನು ತಮ್ಮ ಬಟ್ಟೆಗಳಿಗೆ ಗಿರಾಕಿ ಮಾಡಿಕೊಂಡರು. ಭಾರತದ ನೂಲುವವರನ್ನೂ ನೆಯ್ಗೆಯವರನ್ನೂ ಅತ್ಯಂತ ಕ್ರೂರವಾದ ರೀತಿಯಲ್ಲಿ ನಿರುದ್ಯೋಗಕ್ಕೆ ಸಿಲುಕಿಸಿ ಕೆಲವು ವೇಳೆ ಹಿಂಸೆ ಸಹ ಮಾಡಿ ಆ ಕಸಬನ್ನೂ ಅದನ್ನು ನಡೆಸುವವರನ್ನೂ ನಾಶಮಾಡಿಬಿಟ್ಟರು. ಇಂಗ್ಲೆಂಡಿನ ಬಟ್ಟೆಗಳು ಭಾರತದಲ್ಲಿ ಬಂದು ವಿಜೃಂಭಿಸತೊಡಗಿದುವು. ಭಾರತಕ್ಕೆ ಇಂಗ್ಲೆಂಡು, ವರ್ಷಕ್ಕೆ ಅರವತ್ತು ಕೋಟಿ ರೂಪಾಯಿಗಳ ಬಟ್ಟೆಗಳನ್ನು ಕಳುಹಿಸುತ್ತಿತ್ತು. ರಾಟೆ ದೇಶದಿಂದ ಕಣ್ಮರೆಯಾಯಿತು. ಮತ್ತದು ಬೆಳಕಿಗೆ ಬರುಲು ಗಾಂಧಿಯವರ ಅವತಾರವಾಗಬೇಕಾಯಿತು.
ಮಹಾತ್ಮ ಗಾಂಧೀಜಿ ಆಫ್ರಿಕದಲ್ಲಿ ತಮ್ಮ ಸತ್ಯಾಗರಹದ ಅಸ್ತ್ರವನ್ನು ಪ್ರಯೋಗಿಸುತ್ತಿದ್ದಾಗ, ಭಾರತೀಯರ ಅಸ್ವಾತಂತ್ರ್ಯಕ್ಕೂ ಆಫ್ರಿಕದಲ್ಲಿ ಭಾರತೀಯರ ಕಷ್ಟಗಳಿಗೂ ಆಧುನಿಕ ಯಂತ್ರನಾಗರಿಕತೆಯೇ ಮುಖ್ಯ ಕಾರಣವೆಂಬುದನ್ನು ತಿಳಿದರು ; ಪ್ರತಿಯೊಂದು ವಿಷಯದಲ್ಲಿಯೂ ಸ್ವಾವಲಂಬನೆ, ಸ್ವದೇಶಿ-ಇವು ಸ್ವಾತಂತ್ರ್ಯ ಹೋರಾಟಕ್ಕೆ ಅವಶ್ಯಕವೆಂದು ನಿರ್ಧರಿಸಿದರು. ಮುಖ್ಯವಾಗಿ ಆಹಾರ ಮತ್ತು ವಸ್ತ್ರಗಳ ವಿಷಯದಲ್ಲಿ ಸ್ವಾವಲಂಬನೆಗಾಗಿ ಪ್ರಯತ್ನಿಸತೊಡಗಿದರು. ರಾಟೆ ಎಂಬ ಉಪಕರಣವಿದೆಯೆಂದು ಅವರು ಕೇಳಿದ್ದುದಲ್ಲದೆ ಅದರ ವಿಷಯದಲ್ಲಿ ಹಿಂದೆ ಸ್ವರಾಜ್ಯದಲ್ಲಿ ಅದರ ಬಗ್ಗೆ 1905ರಲ್ಲಿಯೇ ಬರೆದಿದ್ದರು. ಆದರೆ ಅವರು 1915ರವರೆಗೆ ರಾಟೆಯನ್ನು ನೋಡಿರಲಿಲ್ಲ. ಆಫ್ರಿಕದಿಂದ ಭಾರತಕ್ಕೆ ಹಿಂದಿರುಗಿದ ಅನಂತರದ ಅವರ ಸ್ವದೇಶಿ ವೃತ್ತಕ್ಕೆ ಅನುಗುಣವಾಗಿ, ಕೈಮಗ್ಗದ ಬಟ್ಟೆಯನ್ನು ಧರಿಸುತ್ತಿದ್ದರು. ಆದರೆ ಅದಕ್ಕೆ ಬೇಕಾಗುವ ನೂಲು ಗಿರಣಿಗಳಲ್ಲಿ ತಯಾರಾಗುತ್ತಿತ್ತು. ಗಿರಣಿಗಳ ಮೇಲಿನ ಅವಲಂಬನೆಯನ್ನು ಬಿಡಬೇಕಾದರೆ ಅವರು ನೂಲುವ ರಾಟೆಯನ್ನು ಕಂಡುಹಿಡಿದು ಅದರಲ್ಲಿ ನೂಲು ಗಿರಣಿಗಳಲ್ಲಿ ತಯಾರಾಗುತ್ತಿತ್ತು. ಗಿರಣಿಗಳ ಮೇಲಿನ ಅವಲಂಬನೆಯನ್ನು ಬಿಡಬೇಕಾದರೆ ಅವರು ನೂಲುವ ರಾಟೆಯನ್ನು ಕಂಡುಹಿಡಿದು ಅದರಲ್ಲಿ ನೂಲು ತೆಗೆಯಬೇಕಾಗಿತ್ತು ; ಗಾಂಧೀಜಿ ಎರಡು ವರ್ಷಗಳ ಕಾಲ ದೇಶದಲ್ಲೆಲ್ಲ ರಾಟೆಗಾಗಿ ವಿಚಾರಿಸಿ, ಕೊನೆಗೆ ಬ್ರೋಚ್‍ನಲ್ಲಿ, ಗಂಗಾಬಹನ್ ಎಂಬುವರ ಮೂಲಕ ರಾಟೆಯನ್ನೂ ನೂಲುವವರನ್ನೂ ಪತ್ತೆ ಹಚ್ಚಿದರು. ರಾಟೆಯನ್ನು ಅವರು ಚರಕ ಎಂದು ಕರೆದರು. ಅನಂತರ ಚರಕ ಸ್ವದೇಶಿ, ಸ್ವರಾಜ್ಯಗಳ ಸಂಕೇತವಾಯಿತು.
ಗಾಂಧೀಜಿಯವರ ದೃಷ್ಟಿಯಲ್ಲಿ ಚರಕ, ಖಾದೀ-ಇವು ಭಾರತದ ಆರ್ಥಿಕ ಮತ್ತು ಅಧ್ಯಾತ್ಮ ಜೀವನದ ಪುನಶ್ಚೇತನಕ್ಕೆ ಸಹಾಯಕವಾದ, ಉಪಕರಣಗಳು. ಅದೊಂದು ಬರಿಯ ಬಟ್ಟೆಯ ಪ್ರಶ್ನೆ ಮಾತ್ರವಲ್ಲ, ಖಾದೀ ಎಂಬುದು ಒಂದು ಜೀವನಕ್ರಮ. (ರಾಟೆ ಅಥವಾ ಚರಕದಲ್ಲಿ ಕೈಯಲ್ಲಿ ನೂತ ದಾರದಿಂದ ಕೈಮಗ್ಗದಲ್ಲಿ ನೆಯ್ದ ಬಟ್ಟೆಗೆ ಖಾದೀ ಅಥವಾ ಖದ್ದರ್ ಎಂದು ಹೆಸರು.) ಇದು ಗಾಂಧೀಜಿಯವರ ಸ್ವಾತಂತ್ರ್ಯ ಹೋರಾಟದ ಒಂದು ಆಯುಧವೂ ಆಯಿತು. ಖಾದೀ ಸ್ವರಾಜ್ಯ ಚಳವಳಿಯ ದೊಡ್ಡ ಅಸ್ತ್ರವಾಯಿತು. ಬ್ರಿಟಿಷರು ಖಾದಿ ಧರಿಸುವುದನ್ನೂ ಒಂದು ರಾಜಕೀಯ ಅಪರಾಧ ಎಂಬ ದೃಷ್ಟಿಯಿಂದ ನೋಡುತ್ತಿದ್ದರು. ಗಾಂಧೀಜಿಯ ಮೇಲೆ, ಬ್ರಿಟಿಷ್ ಸರ್ಕಾರ ರಾಜದ್ರೋಹದ ಆಪಾದನೆಯನ್ನು ಹೊರಿಸಿ ಮೊಕದ್ದಮೆ ಹೂಡಿ ತಮ್ಮ ಕಸುಬು ಯಾವುದು ಎಂದು ಕೇಳಿದಾಗ ಅವರು ವ್ಯವಸಾಯ ಮತ್ತು ನೆಯ್ಗೆ ಎಂದು ಪ್ರತ್ಯುತರ್ತವಿತ್ತರು. ಗಾಂಧೀಜಿ ಮತ್ತು ಕಾಂಗ್ರೆಸ್ಸಿನವರು ದೇಶದಲ್ಲೆಲ್ಲ ಚರಕವನ್ನೂ ಖಾದಿಯನ್ನೂ ಪ್ರಚಾರ ಮಾಡಿ, ಅದರ ವ್ಯವಸ್ಥೆಗಾಗಿ ಅಖಿಲ ಭಾರತ ಚರಕ ಸಂಘ ಎಂಬುದನ್ನು ಸ್ಥಾಪಿಸಿದರು. ಪಂಡಿತ್ ಜವಹರ್‍ಲಾಲ್ ನೆಹರು ಖಾದೀ ಸ್ವಾತಂತ್ರ್ಯದ ಸಮವಸ್ತ್ರ ಎಂದು ಹೇಳಿದರು. ಭಾರತದ ರಾಷ್ಟ್ರಧ್ವಜದಲ್ಲಿ ಚರಕದ ಸಂಕೇತವನ್ನು ಸೇರಿಸಲಾಯಿತು, ಸ್ವಾತಂತ್ರ್ಯಾನಂತರ ಅದು ಚಕ್ರರೂಪದಲ್ಲಿ ಉಳಿದು ಬಂದಿದೆ.
ಚರಕ ಎಂಬುದು ಬಹಳ ಸುಲಭವಾದ ಉಪಕರಣ. ಹಿಂದಲ ಕಾಲದ ಚರಕ ದೊಡ್ಡದಾದ ಒಂದು ಚಕ್ರವಾಗಿತ್ತು. ಈಚೆಗೆ ಗಾಂಧೀಜಿ ಹೊಸದಾಗಿ ಬಳಕೆಗೆ ತಂದ ಮೇಲೆ, ಅದನ್ನು ಸಾಬರಮತಿ ಚರಕ ಎಂದು ಕರೆದರು. ಅನಂತರ ಅದರ ಮತ್ತೊಂದು ರೂಪವೇ ಸೇವಾಗ್ರಾಮ ಚರಕವೆಂದಾಯಿತು. ಎರಡು ಚಕ್ರಗಳ ಪೆಟ್ಟಿಗೆ ಚರಕಕ್ಕೆ ಯರವಾಡಿ ಚರಕ ಎಂದು ಹೆಸರಾಯಿತು. ಮೈಸೂರಿನಲ್ಲಿ ಮಾರಿಸ್ ಫ್ರೆಡ್‍ಮನ್ ಎಂಬುವರು ಚರಕದಲ್ಲಿ ಕೆಲವು ಹೊಸ ಸೌಲಭ್ಯಗಳನ್ನು ಕಲ್ಪಿಸಿದರು. ಒಂದು ಸಲ ಅಖಿಲ ಭಾರತ ಚರಕ ಸಂಘದವರು ಅತ್ಯುತ್ತಮ ಚರಕವನ್ನು ಕಂಡುಹಿಡಿದವರಿಗೆ ಒಂದು ಲಕ್ಷ ರೂಪಾಯಿ ಬಹುಮಾನ ಕೊಡುವುದಾಗಿ ಪ್ರಕಟಿಸಿದರು. ಆ ಪೈಪೋಟಿಗಾಗಿ ತಯಾರಾದ ಚರಕಲ್ಲಿ ಸುದರ್ಶನ ಚರಕವೆಂಬುದು ಬಳಕೆಗೆ ಬಂತು. ಈಚೆಗೆ ಅಂಬರ್ ಎಂಬ ಮತ್ತೊಂದು ಚರಕ ಪ್ರಚಾರದಲ್ಲಿದೆ. ಈಚಿನ ಸುಧಾರಣೆಯಿಂದಾಗಿ ಒಂದಿದ್ದ ಕದರು ಒಂಬತ್ತು ಆಯಿತು. ಈಗ ಮೂವತ್ತಾರು ಕದರನ್ನು ಉಪಯೋಗಿಸಿ ಅದಕ್ಕೆ ಬೇಕಾದರೆ ವಿದ್ಯುಚ್ಛಕ್ತಿಯನ್ನೂ ಲಗತ್ತಿಸುವ ಸೌಕರ್ಯವನ್ನು ಏರ್ಪಡಿಸುತ್ತಿದ್ದಾರೆ.
ಹೀಗೆ ಭಾರತದ ಪ್ರಾಚೀನ ಕುಶಲಕೆಯಾಗಿದ್ದು, ಅನಂತರ ಕಣ್ಮರೆಯಾಗಿ ಮತ್ತೆ ಗಾಂಧೀಜಿಯ ಪ್ರಯತ್ನದಿಂದ ಪುನರುಜ್ಜೀವನಗೊಂಡು, ಸ್ವಾತಂತ್ರ್ಯ ಸಂಗ್ರಾಮದ ಮುಖ್ಯ ಅಸ್ತ್ರವಾಗಿ ವಿಜೃಂಭಿಸಿದ ಚರಕ ಈಗ ಜನತೆಯ ನಿರುದ್ಯೋಗವನ್ನು ಪರಿಹರಿಸುವ ದಿಕ್ಕಿನಲ್ಲಿ ಹೆಜ್ಜೆಯಿಡುತ್ತಿದೆ. ಸರಿಯಾದ ವ್ಯವಸ್ಥೆಯಿಂದ ಇದು ಗ್ರಾಮಾಂತರ ಜನತೆಯ ಪಾಲಿಗೆ ಆರ್ಥಿಕ ಸೌಲಭ್ಯವನ್ನು ಒದಗಿಸುವ ಕಾಮಧೇನುವಾಗಬಲ್ಲುದು.
ಬಾಹ್ಯ ಸಂಪರ್ಕಗಳು
ವರ್ಗ:ನೂಲುವ ಉಪಕರಣಗಳು ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಪ್ರೇಮಿಸಂ (ಚಲನಚಿತ್ರ)
ಪ್ರೇಮಿಸಂ- ನೆನಪಿರಲಿ ಖ್ಯಾತಿಯ ರತ್ನಜ ನಿರ್ದೇಶಿಸಿದ 2010 ರ  ಕನ್ನಡ ಭಾಷೆಯ ರೋಮ್ಯಾಂಟಿಕ್ ಚಿತ್ರ. ಈ ಚಿತ್ರದಲ್ಲಿ ನೆನಪಿರಲಿ ಮತ್ತು ಹೊಂಗನಸು ನಂತರ ಮೂರನೇ ಬಾರಿಗೆ ನಿರ್ಮಾಪಕ ಅಜಯ್ ಗೌಡ ಮತ್ತು ಸಂಗೀತ ನಿರ್ದೇಶಕ ಹಂಸಲೇಖ ಅವರೊಂದಿಗೆ ಅವರು ಮತ್ತೊಮ್ಮೆ ಜೊತೆಯಾಗಿದ್ದಾರೆ. ಚಿತ್ರದಲ್ಲಿ ಮುಖ್ಯವಾಗಿ ಚೇತನ್ ಚಂದ್ರ, ಅಮೂಲ್ಯ ಮತ್ತು ವರುಣ್ ನಟಿಸಿದ್ದು, ನಟ ಸುನಿಲ್ ರಾವ್ ಅತಿಥಿ ಪಾತ್ರದಲ್ಲಿ ಕಾಣಿಸಿಕೊಂಡಿದ್ದಾರೆ.
ಚಿತ್ರವು 2 ಏಪ್ರಿಲ್ 2010 ರಂದು ಕರ್ನಾಟಕದಾದ್ಯಂತ ಬಿಡುಗಡೆಯಾಯಿತು ಮತ್ತು ಅದರ ಕಥಾಹಂದರ ಮತ್ತು ಚಿತ್ರೀಕರಣಕ್ಕಾಗಿ ಹೆಚ್ಚಿನ ನಿರೀಕ್ಷೆಗಳನ್ನು ಹುಟ್ಟುಹಾಕಿತು. ಬಿಡುಗಡೆಯಾದ ನಂತರ, ಡೆಕ್ಕನ್ ಹೆರಾಲ್ಡ್ ಅಮೂಲ್ಯ ಅವರ ಅಭಿನಯವನ್ನು ಪ್ರಶಂಸಿಸುತ್ತಾ ಚಲನಚಿತ್ರವು ಕುಟುಂಬ ಪ್ರೇಕ್ಷಕರಿಗೆ ಅಚ್ಚುಕಟ್ಟಾದ ಪ್ರಸ್ತುತಿ ಎಂದು ಹೇಳಿದೆ.
ಕಥಾವಸ್ತು
ನಿತಿನ್ (ಚೇತನ್) ಮತ್ತು ವರುಣ್ (ವರುಣ್) ಕ್ರಮವಾಗಿ ಪೊಲೀಸ್ ಕಮಿಷನರ್ ಮತ್ತು ಹೆಡ್ ಕಾನ್‌ಸ್ಟೆಬಲ್ ಪುತ್ರರು. ಅವರು ತಮ್ಮ ಬಾಲ್ಯದಿಂದಲೂ ಜಗಳವಾಡುತ್ತಾರೆ. ಅಂತಿಮವಾಗಿ, ಅವರಿಬ್ಬರೂ ಟ್ರಾಫಿಕ್ ಇನ್ಸ್‌ಪೆಕ್ಟರ್‌ನ ಸಹೋದರಿ ಅಮೂಲ್ಯ ಅದೇ ಹುಡುಗಿಗೆ ಮರುಳಾಗುತ್ತಾರೆ. ಅವರು ತಮ್ಮ ಪ್ರೀತಿಯನ್ನು ನೇರವಾಗಿ ಅವಳಿಗೆ ವ್ಯಕ್ತಪಡಿಸುತ್ತಾರೆ. ಆದರೆ ಅವಳು ಪ್ರಸನ್ನ (ಸುನೀಲ್ ರಾವ್) ನನ್ನು ಪ್ರೀತಿಸುತ್ತಿದ್ದು ಬೆಳಗಾವಿಯಲ್ಲಿ ನಡೆದ ಘಟನೆಗಳ ಬಗೆಗೆ ಚಿಂತಿತಳಾಗಿದ್ದಾಳೆ. ಅವಳ ಹಿನ್ನೆಲೆಯ ಹೊರತಾಗಿಯೂ ಇಬ್ಬರು ಅವಳನ್ನು ಹೇಗೆ ಗೆಲ್ಲುತ್ತಾರೆ ಎಂಬುದು ಉಳಿದ ಕಥೆಯನ್ನು ರೂಪಿಸುತ್ತದೆ.
ಚಿತ್ರೀಕರಣ
ನಿರ್ದೇಶಕರ ಹಿಂದಿನ ಚಿತ್ರ ನೆನಪಿರಲಿ ಯ ಕೇಂದ್ರವಾದ ಮೈಸೂರು ಪ್ರದೇಶಗಳಲ್ಲಿ ಹೆಚ್ಚಿನ ಚಿತ್ರೀಕರಣ ನಡೆಯಿತು. ಚಿತ್ರದ ಕೆಲವು ಭಾಗಗಳು ಬೆಳಗಾವಿಯಲ್ಲೂ ನಡೆದಿವೆ. ಛತ್ತೀಸ್‌ಗಢದ ಸ್ಥಳಗಳಾದ ಚಿತ್ರಕೂಟ ಜಲಪಾತ ಮತ್ತು ಥಿರತ್‌ಘಾಟ್ ಜಲಪಾತಗಳಲ್ಲಿ ಚಿತ್ರೀಕರಣವನ್ನು ನಡೆಸಲಾಯಿತು, ಇದು ಈ ಸ್ಥಳದಲ್ಲಿ ಚಿತ್ರೀಕರಣಗೊಂಡ ಮೊದಲ ಪ್ರಾದೇಶಿಕ ಚಲನಚಿತ್ರವಾಗಿದೆ. ಈ ಹಾಡಿನ ಸೀಕ್ವೆನ್ಸ್‌ಗಾಗಿ ಚಿತ್ರತಂಡ ಚೀನಾದ ಮಕಾವು ದ್ವೀಪಕ್ಕೆ ತೆರಳಿ ಒಂದೆರಡು ದಿನಗಳಲ್ಲಿ ಅದನ್ನೇ ಮುಗಿಸಿದೆ. "ಪ್ರೇಮಿಸಂ ಪ್ರೇಮಿಸಂ" ಹಾಡಿಗೆ 'ಅಟ್ಟಕಳರಿ' ಜಯಚಂದ್ರನ್ ನೃತ್ಯ ಸಂಯೋಜನೆ ಮಾಡಿದ್ದಾರೆ, ಅವರು ಭೂಮಿಯ ಐದು ಅಂಶ-ಆಕಾಶ, ಬೆಂಕಿ, ಗಾಳಿ, ನೀರು ಮತ್ತು ಗಾಳಿ.- ಗಳನ್ನು ಒಳಗೊಂಡ ನೃತ್ಯವನ್ನು ಸಂಯೋಜಿಸಿದ್ದಾರೆ
ಧ್ವನಿಮುದ್ರಿಕೆ
ನೆನಪಿರಲಿ ಮತ್ತು ಹೊಂಗನಸು ಚಿತ್ರದ ನಂತರ ಮೂರನೇ ಬಾರಿಗೆ ನಿರ್ದೇಶಕ ಮತ್ತು ನಿರ್ಮಾಪಕರ ಜೊತೆಗೂಡಿ ಹಂಸಲೇಖ ಅವರು ಎಲ್ಲಾ ಹಾಡುಗಳನ್ನು ರಚಿಸಿದ್ದಾರೆ ಮತ್ತು ಬರೆದಿದ್ದಾರೆ. ಹಾಡುಗಳು ಚೆನ್ನಾಗಿ ಸ್ವೀಕರಿಸಲ್ಪಟ್ಟವು ಮತ್ತು ಪಟ್ಟಿಯಲ್ಲಿ ಅಗ್ರಸ್ಥಾನದಲ್ಲಿ ಉಳಿದಿವೆ.
ಬಾಹ್ಯ ಕೊಂಡಿಗಳು
ವರ್ಗ:ಕನ್ನಡ ಚಲನಚಿತ್ರಗಳು ವರ್ಗ:ವರ್ಷ-೨೦೧೦ ಕನ್ನಡಚಿತ್ರಗಳು
ಬಾಲದ ದೇವನಕ್ಕಿ
ಫೆಸೆಂಟ್‌-ಬಾಲದ ಜ್ಯಾಕನ (ಹೈಡ್ರೋಫಾಸಿಯೇನಸ್‌  ಚಿರುರ್ಗಸ್ ‌) ಪಕ್ಷಿಯು ಹೈಡ್ರೋಫಾಸಿಯೇನಸ್‌  ಕುಲದ  ಏಕೈಕ ಮಾದರಿ/ಪ್ರತಿನಿಧಿಯಿರುವ  ಜ್ಯಾಕನ  ಆಗಿದೆ. ಜ್ಯಾಕನಗಳು ಜ್ಯಾಕನಿಡೇ ಕುಟುಂಬದ  ನೀರಹಕ್ಕಿಗಳ ಸಮೂಹವಾಗಿದ್ದು  ಅವುಗಳ ಪ್ರಥಮ ಆದ್ಯತೆಯ ವಾಸಸ್ಥಾನವಾದ ಆಳವಿಲ್ಲದ ಸರೋವರಗಳಲ್ಲಿ ತೇಲುವ ಸಸ್ಯವರ್ಗದ ಮೇಲೆ ನಡೆದುಕೊಂಡು ಹೋಗಲು ಅನುಕೂಲಿಸುವ   ದೊಡ್ಡ ಗಾತ್ರದ ಕಾಲುಗಳು ಹಾಗೂ ಕಾಲುಗುರುಗಳಿಂದಲೇ ಅವುಗಳನ್ನು ಗುರುತಿಸಬಹುದಾಗಿರುತ್ತದೆ. ಫೆಸೆಂಟ್‌-ಬಾಲದ ಜ್ಯಾಕನ ಪಕ್ಷಿಯು ಸಾಧಾರಣವಾಗಿ ಸಸ್ಯವರ್ಗಗಳ ಮೇಲೆ ನಡೆದುಕೊಂಡು ಹೋಗುವುದಾದರೂ ಈಜುವ ಸಾಮರ್ಥ್ಯವನ್ನೂ ಹೊಂದಿರುತ್ತದೆ. ಇವುಗಳಲ್ಲಿ ಹೆಣ್ಣು ಪಕ್ಷಿಗಳು ಗಂಡು ಪಕ್ಷಿಗಳಿಗಿಂತ ಹೆಚ್ಚು ವರ್ಣಮಯವಾಗಿರುತ್ತವಲ್ಲದೇ ಅವು ಬಹುಪತಿತ್ವ ಜೀವನದ ಪಕ್ಷಿಗಳಾಗಿವೆ.
ಜ್ಯಾಕನ ಎಂಬುದು  ಬ್ರೆಝಿಲಿಯನ್‌ ಪೋರ್ಚುಗೀಸ್‌ ಪದ  ಜಾಕಾನಾ 'ದ  (ಅದೇ ಪಕ್ಷಿಗೆ ಟೂಪಿ ಭಾಷೆಯಲ್ಲಿ ಕರೆವ ಹೆಸರಿನ ಮೂಲದ ) ಲಿನ್ನೇಯಸ್‌ ' ಹುಸಿ-ಲ್ಯಾಟಿನ್‌‌  ತಪ್ಪು ಕಾಗುಣಿತ ರೂಪವಾಗಿದ್ದು  ಇದರ ಉಚ್ಚಾರಣೆಯು ಸರಿಸುಮಾರಾಗಿ  [ža.sa.náN] ಎಂಬಂತಿರುತ್ತದೆ.
ಹರಡಿಕೆ
ಫೆಸೆಂಟ್‌-ಬಾಲದ ಜ್ಯಾಕನ ಪಕ್ಷಿಯು ತನ್ನ ಸಂತಾನೋತ್ಪತ್ತಿಯನ್ನು ಭಾರತ, ಆಗ್ನೇಯ ಏಷ್ಯಾ  ಹಾಗೂ ಇಂಡೋನೇಷ್ಯಾಗಳಲ್ಲಿ ನಡೆಸುತ್ತದೆ. ಈ ಪಕ್ಷಿಯು ತನ್ನ ವ್ಯಾಪ್ತಿಯ ಬಹುಪಾಲು ಪ್ರದೇಶಗಳಲ್ಲಿ ವಲಸೆ ಹೋಗದ ಪಕ್ಷಿಯಾಗಿದ್ದರೂ, ದಕ್ಷಿಣ ಚೀನಾ ಹಾಗೂ ಹಿಮಾಲಯ ಪರ್ವತ ಪ್ರದೇಶಗಳಿಂದ ಬರುವ  ಉತ್ತರ ದಿಕ್ಕಿನ ಸಂತಾನೋತ್ಪತ್ತಿ ಉದ್ದೇಶದಿಂದ ಬರುವ ಪಕ್ಷಿಗಳು  ಭಾರತದ ಪರ್ಯಾಯ ದ್ವೀಪ ಪ್ರದೇಶಗಳು ಹಾಗೂ  ಆಗ್ನೇಯ  ಏಷ್ಯಾಗಳಿಗೆ ವಲಸೆ ಹೋಗುತ್ತವೆ. ಅಳಿವಿನಂಚಿನಲ್ಲಿರುವ ಪಕ್ಷಿಯೆಂದು ಪರಿಗಣಿತವಾಗಿರುವ ತೈವಾನ್‌ನಲ್ಲೂ ಕೂಡಾ ಇದು ವಲಸೆ ಹೋಗದ ಪಕ್ಷಿಯಾಗಿದೆ. ಆಸ್ಟ್ರೇಲಿಯಾದಲ್ಲಿ ಈ ಪಕ್ಷಿಯನ್ನು ಅಲೆಮಾರಿ ಪಕ್ಷಿಯೆಂದು ದಾಖಲಿಸಲಾಗಿದೆ.
ವಿವರಣೆ
ಇದು ವಿಭಿನ್ನವಾದ ಸಂತಾನೋತ್ಪತ್ತಿಯ ಗರಿಗಳನ್ನು ಹೊಂದಿರುವ ಏಕಮೇವ ಜ್ಯಾಕನ  ಆಗಿದೆ. ಫೆಸೆಂಟ್‌-ಬಾಲದ ಜ್ಯಾಕನ ಪಕ್ಷಿಯು ಎದ್ದು ಕಾಣಿಸುವಂತಹಾ ಹಾಗೂ ನಿಚ್ಚಳವಾಗಿ ಗುರುತಿಸಬಲ್ಲಂತಹಾ ಪಕ್ಷಿಯಾಗಿದೆ. ಅವು ಸುಮಾರು 31 cmಗಳಷ್ಟು ಉದ್ದವಾಗಿರುತ್ತವೆ ಹಾಗೂ ಹೆಣ್ಣು ಪಕ್ಷಿಗಳು ಗಂಡುಪಕ್ಷಿಗಳಿಗಿಂತ ದೊಡ್ಡದಾಗಿರುತ್ತವೆ. ಸಂತಾನೋತ್ಪತ್ತಿಯ ಋತುವಿನಲ್ಲಿ ಇದರ ಉದ್ದವಾದ ಬಾಲವು ಇನ್ನೂ  8 cmಗಳಷ್ಟು ಉದ್ದವಾಗುತ್ತದೆ. ಹೊರಮುಖವಾದ ಹಾರಲು ನೆರವಾಗುವ ಗರಿಗಳು ಅಗಲವಾದ ತುದಿ ಹಾಗೂ ಕಿರಿದಾದ ತಲದ 2 cmಗಳಷ್ಟು ವಿಸ್ತರಣೆಯನ್ನು ಹೊಂದಿರುತ್ತವೆ ಹಾಗೂ ಏಳನೆಯ ಹಾರಲು ನೆರವಾಗುವ ಗರಿಯು ವಿಸ್ತಾರವಾಗಿ ಮುಂಚಾಚಿಕೊಂಡಿರುತ್ತದೆ.
ಸಂತಾನೋತ್ಪತ್ತಿ ಸಾಮರ್ಥ್ಯದ  ವಯಸ್ಕ ಪಕ್ಷಿಗಳು ಪ್ರಧಾನವಾಗಿ ಕಪ್ಪಾಗಿದ್ದು ರೆಕ್ಕೆಗಳು, ಶಿರೋಭಾಗ ಹಾಗೂ  ಕತ್ತಿನ ಮುಂಭಾಗದ ಪಟ್ಟೆಯು ಬಿಳಿಯದಾಗಿರುತ್ತದೆ. ಕತ್ತಿನ ಹಿಂಬದಿಯು ಚಿನ್ನದ ಬಣ್ಣದ್ದಾಗಿರುತ್ತದೆ. ಹುಬ್ಬಿನ ಮೇಲೆ ಕಣ್ಸೆಳೆಯುವ ಬಿಳಿಯ ಪಟ್ಟೆಯಿರುತ್ತದೆ. ಅದರ ಕಾಲುಗಳು ಹಾಗೂ ತೀರ ಉದ್ದವಾದ ಕಾಲ್ಬೆರಳುಗಳು ಬೂದುಬಣ್ಣದ್ದಾಗಿರುತ್ತವೆ.
ಎಳೆಯ ಪಕ್ಷಿಗಳು ಕಂದು ಬಣ್ಣದ ಮೇಲ್ಭಾಗಗಳನ್ನು ಹೊಂದಿರುತ್ತದೆ. ಎದೆಯ ಪಟ್ಟಿಯು ಮಾಸಲು ಕಂದು ಬಣ್ಣದಾಗಿದ್ದು ಹೊರತುಪಡಿಸಿ ದೇಹದ ಕೆಳಭಾಗವೆಲ್ಲವೂ ಬಿಳಿಯದಾಗಿರುತ್ತದೆ.
ಸಂತಾನವೃದ್ಧಿ
ಈ ಜ್ಯಾಕನಗಳು  ತೇಲುವ ಸಸ್ಯವರ್ಗದ ಮೇಲೆ  ಮಾರ್ಚ್‌ ತಿಂಗಳಿನಿಂದ ಜುಲೈನವರೆಗೆ ಸಂತಾನೋತ್ಪತ್ತಿಯನ್ನು ನಡೆಸುತ್ತವೆ. ದಕ್ಷಿಣ ಭಾರತದಲ್ಲಿ, ಮಳೆಗಾಲದ ಅವಧಿಯಾದ ಜೂನ್‌ನಿಂದ ಸೆಪ್ಟೆಂಬರ್‌ವರೆಗಿನ ಅವಧಿಯಲ್ಲಿ ಸಂತಾನೋತ್ಪತ್ತಿಯನ್ನು ನಡೆಸುತ್ತವೆ. ಈ ಪಕ್ಷಿಗಳು ಬಹುಪತಿತ್ವ ಪದ್ಧತಿಯವಾಗಿದ್ದು, ಒಂದು ಹೆಣ್ಣು ಪಕ್ಷಿಯು 10 ಕಾವುಗಳವರೆಗೆ ಮೊಟ್ಟೆಗಳನ್ನು ಇಡುವ ಸಾಮರ್ಥ್ಯವನ್ನು ಹೊಂದಿರುತ್ತದೆ. ನಾಲ್ಕು ಕಪ್ಪು-ಗುರುತುಗಳುಳ್ಳ ಕಂದು ಮೊಟ್ಟೆಗಳನ್ನು ತೇಲುವ ಗೂಡುಗಳಲ್ಲಿ ಇಡಲಾಗುತ್ತದೆ.
ಅಭ್ಯಾಸಗಳು
ಫೆಸೆಂಟ್‌-ಬಾಲದ ಜ್ಯಾಕನ ಪಕ್ಷಿಯ ಆಹಾರದ ಪ್ರಧಾನ ಮೂಲಗಳೆಂದರೆ ತೇಲುವ ಸಸ್ಯವರ್ಗಗಳಿಂದ ಇಲ್ಲವೇ ಮೇಲ್ಮುಖ ಹರಿವಿನ ನೀರಿನಿಂದ  ಹುಳಹುಪ್ಪಟೆಗಳು ಹಾಗೂ ಇತರೆ ಅಕಶೇರುಕ ಪ್ರಾಣಿಗಳು ಆಯ್ದುಕೊಳ್ಳುತ್ತವೆ.
ಅವುಗಳ ಕೂಗುಗಳಲ್ಲಿ ಮ್ಯೂಯಿಂಗ್‌ ಮೀ-ಆನ್ಪ್ ‌‌ ಹಾಗೂ ನಾಸಿಕಮೂಲ ಕೂಗು ಟೀಯುನ್‌ ಗಳು ಸೇರಿವೆ
ಸ್ವಭಾವಗಳು, ನಡವಳಿಕೆ, ಗರಿಗಳ ವಿನ್ಯಾಸ
ವರ್ಗ:ಜ್ಯಾಕನಿಡೇ ಕುಲ ವರ್ಗ:ಪಕ್ಷಿಗಳ ಕುಲಗಳು ವರ್ಗ:ಬಾಂಗ್ಲಾದೇಶದ ಪಕ್ಷಿಗಳು ವರ್ಗ:ಭಾರತದ ಪಕ್ಷಿಗಳು. ವರ್ಗ:ಪಾಕಿಸ್ತಾನದ ಪಕ್ಷಿಗಳು ವರ್ಗ:ಪಶ್ಚಿಮ ಆಸ್ಟ್ರೇಲಿಯಾದ ಪಕ್ಷಿಗಳು ವರ್ಗ:1776ರಲ್ಲಿ ವರ್ಣಿಸಲಾಗಿದ್ದ ಪ್ರಾಣಿಗಳು ವರ್ಗ:ಪಕ್ಷಿಗಳು
ದೇವಗಂಧಾರಿ
ದೇವಗಂಧಾರಿ   ಭಾರತೀಯ ಶಾಸ್ತ್ರೀಯ ಸಂಗೀತದ ಒಂದು ರಾಗ. ಕರ್ನಾಟಕ ಶಾಸ್ತ್ರೀಯ ಸಂಗೀತದಲ್ಲಿ, ದೇವಗಂಧಾರಿ ಒಂದು ಜನ್ಯ ರಾಗ.ಇದರ ಮೇಳಕರ್ತ ರಾಗ ಶಂಕರಾಭರಣ. ಇದು ೭೨ ಮೇಳಕರ್ತ ರಾಗಗಳಲ್ಲಿ ೨೯ನೆಯದು.
ಇದು ಉತ್ತರ ಭಾರತದ ಸಿಖ್ ಸಂಪ್ರದಾಯದಲ್ಲೂ ಬಳಕೆಯಲ್ಲಿದೆ ಮತ್ತು  ಗುರು ಗ್ರಂಥ ಸಾಹಿಬ್‍ನಲ್ಲಿ ಉಲ್ಲೇಖವಾಗಿದೆ.
ರಚನೆ ಮತ್ತುಲಕ್ಷಣ
right|thumb|300x300px|ಆರೋಹಣ right|thumb|300x300px|ಅವರೋಹಣ ಅದರ ಆರೋಹಣ ಮತ್ತು ಅವರೋಹಣ ರಚನೆ ಕೆಳಗಿನಂತೆ : ದೇವಗಂಧಾರಿ ಒಂದು ಔಡವ-ವಕ್ರ-ಸಂಪೂರ್ಣ ರಾಗವಾಗಿದೆ. ಎಂದರೆ ಆರೋಹಣದಲ್ಲಿ ಐದು ಸ್ವರಗಳು (ಇದನ್ನು ಔಡವ ಎನ್ನುತ್ತಾರೆ) ಬಂದು ಅವರೋಹಣದಲ್ಲಿ ಎಲ್ಲಾ ಸ್ವರಗಳೂ ಬರುತ್ತದೆ.ಆದುದರಿಂದ ಇದು ಔಡವ ಸಂಪೂರ್ಣ ರಾಗ. ಅಂತೆಯೇ ಸ್ವರಗಳು ಅಂಕುಡೊಂಕು ಮಾದರಿಯಲ್ಲಿರುವುದರಿಂದ ಇದು ವಕ್ರ ರಾಗ.ಈ ರಾಗದಲ್ಲಿ ಉಪಯೋಗಿಸಲ್ಪಟ್ಟ ಸ್ವರಗಳೆಂದರೆ ಷಡ್ಜ,ಚತುಶೃತಿ ರಿಷಭ,ಅಂತರ ಗಾಂಧಾರ,ಶುದ್ಧ ಮಧ್ಯಮ,ಪಂಚಮ,ಚತುಶೃತಿ ಧೈವತ ಮತ್ತು ಕಾಕಲಿ ನಿಷಾದ. ಈ ರಾಗ ಕೆಲವೊಮ್ಮೆ ಕೈಷಿಕಿ ನಿಷಾದವನ್ನು ಒಳಗೊಳ್ಳುವುದಿದೆ. ಆಗ ಇದು ಭಾಷಾಂಗ ರಾಗವೆಂದು ಉಲ್ಲೇಖವಾಗುತ್ತದೆ.
ಈ ರಾಗದ ಸಮೀಪದ ರಾಗವೆಂದರೆ ಅರಭಿ. ಎರಡೂ ಒಂದೇ ಪ್ರಕಾರದ ಆರೋಹಣ ಅವರೋಹಣವನ್ನು ಹೊಂದಿದ್ದರೂ ಕೆಲವು ಸಂಗತಿಗಳು ಇವುಗಳನ್ನು ಬೇರ್ಪಡಿಸುತ್ತವೆ. ಅವೆಂದರೆ,
ಜನಪ್ರಿಯ ಸಂಯೋಜನೆಗಳು
ದೇವಗಂಧಾರಿ ರಾಗದ ಕೆಲವು ಜನಪ್ರಿಯ ಸಂಯೋಜನೆಗಳು:
ಹಿಂದೂಸ್ಥಾನಿ ಸಂಗೀತದಲ್ಲಿ
ಇಂದು ದೇವಗಂಧಾರಿಯು ಒಂದು ಅಪರೂಪದ,ಹೆಚ್ಚಾಗಿ ಬಳಕೆಯಲ್ಲಿಲ್ಲದ ಪ್ರಾಚೀನ ರಾಗ. ಇದು ಬೆಳಗಿನ ರಾಗವಾಗಿದೆ.ರಾಗ ಮಾಲಾದಲ್ಲಿ ದೇವಗಂಧಾರಿ ರಾಗವು ಮಾಲ್‍ಕಂಸ್ ರಾಗದ ರಾಗಿಣಿಯಾಗಿದೆ.ಇದು ಅಸಾವರಿ ಥಾಟ್‍ಗೆ ಸೇರಿದ ರಾಗವಾಗಿದೆ.ಇದರ ಮನಸ್ಥಿತಿಯು ವೀರೋಚಿತ,ಪ್ರಾರ್ಥನಾಪೂರ್ವಕ ಸ್ಥಿತಿಯಾಗಿದೆ. ಈ ರಾಗದ ಪಠ್ಯಗಳು ದೇವರ ಕುರಿತು ವಿರೋಚಿತ ಹುಡುಕಾಟವನ್ನು ಚಿತ್ರಿಸುತ್ತವೆ.
ಬಾಹ್ಯ ಕೊಂಡಿಗಳು
ವರ್ಗ:ರಾಗಗಳು ವರ್ಗ:ಕರ್ನಾಟಕ ಸಂಗೀತ ರಾಗಗಳು ವರ್ಗ:ಹಿಂದುಸ್ತಾನಿ ಸಂಗೀತ ವರ್ಗ:ಕರ್ನಾಟಕ ಸಂಗೀತ
ಸಾಹಿತ್ಯ ಅಕಾಡೆಮಿ ಫೆಲೋ ಗೌರವ
ಕೇಂದ್ರ ಸಾಹಿತ್ಯ ಅಕಾಡೆಮಿ ನೀಡುವ ಅತ್ಯುನ್ನತ ಸಾಹಿತ್ಯ ಗೌರವವಿದು. ಭಾರತೀಯ ಭಾಷೆಗಳಲ್ಲಿ ಅಪೂರ್ವ ಸಾಧನೆ ಮಾಡಿದ ಹಿರಿಯ ಸಾಧಕರಿಗೆ ಫೆಲೋ ಗೌರವ ಸಲ್ಲಿಸಲಾಗುತ್ತದೆ. ಹೀಗೆ ಮೊದಲ ಫೆಲೋ ಗೌರವ ಸಾಹಿತ್ಯ ಅಕಾಡೆಮಿಯ ಅಧ್ಯಕ್ಷರಾಗಿ ಹಾಗೂ ಭಾರತದ ರಾಷ್ಟ್ರಪತಿಗಳಾಗಿ ದೇಶಕ್ಕೆ ಕೊಡುಗೆ ನೀಡಿದ ಸರ್ವೇಪಲ್ಲಿ ರಾಧಾಕೃಷ್ಣನ್ ಅವರಿಗೆ 1968ರಲ್ಲಿ ಸಂದಿತು. ಇದರ ಜತೆಯಲ್ಲಿ ವಿದೇಶೀ ಲೇಖಕರಿಗೆ ಗೌರವ ಫೆಲೋಶಿಪ್, ಏಷ್ಯಾದ ಕಲೆ, ಸಾಹಿತ್ಯ, ಸಂಸ್ಕೃತಿಯ ಅಧ್ಯಯನ ಮಾಡುವವರಿಗೆ ನೀಡಲಾಗುತ್ತಿದ್ದ ಆನಂದ ಕುಮಾರಸ್ವಾಮಿ ಫೆಲೋಶಿಪ್ (ಈಗ ನಿಲ್ಲಿಸಲಾಗಿದೆ), ಸಾರ್ಕ್ ದೇಶಗಳ ಸಾಹಿತಿಗಳಿಗೆ ಸಲ್ಲುವ ಪ್ರೇಮ್‌ಚಂದ್ ಫೆಲೋಶಿಪ್ಗಳನ್ನೂ ಸಾಹಿತ್ಯ ಅಕಾಡೆಮಿ ನೀಡುತ್ತಿದೆ.
ವರ್ಗ:ಸಾಹಿತ್ಯ ಅಕಾಡೆಮಿ ಪ್ರಶಸ್ತಿ ಪುರಸ್ಕೃತರು
ರಾಸ್ಪುಟಿನ್
thumb
ರಾಸ್ಪುಟಿನ್ (1871-1916) ಒಬ್ಬ ರಷ್ಯನ್ ಪಾದ್ರಿ. 1871ರಲ್ಲಿ ಪಶ್ಚಿಮ ಸೈಬೀರಿಯದ ನ್ಟಿಯುಮೆನ್ ಬಳಿಯಲ್ಲಿನ ಪೊಕ್ರೋವಸ್ಕೋಯ್ ಎಂಬ ಹಳ್ಳಿಯಲ್ಲಿ ಜನಿಸಿದ. ಚಕ್ರವರ್ತಿ ನಿಕೋಲಸ್‍ನ ಆಸ್ಥಾನದಲ್ಲಿ ಪ್ರಬಲ ವ್ಯಕ್ತಿಯೂ ಚಕ್ರವರ್ತಿಯ ಆಪ್ತನೂ ಆಗಿದ್ದ. ನೋವಿಖ್ ಎನ್ನುವುದು ಇವನ ಮೂಲ ಕುಟುಂಬನಾಮ. ಈತ ಸಾಂಪ್ರದಾಯಕ ಶಿಕ್ಷಣ ಪಡೆಯದಿದ್ದರೂ ಚುರುಕು ಬುದ್ಧಿಯವನೂ ಸಾಮಯಿಕ ಚಾಣಾಕ್ಷತೆಯುಳ್ಳ ವ್ಯಕ್ತಿಯೂ ಆಗಿದ್ದ. 1904ರ ವರೆಗೆ ಈತ ತನ್ನ ಹುಟ್ಟೂರಿನಲ್ಲಿಯೇ ವಾಸಿಸಿದ್ದ. ಅನಂತರ ತನ್ನ ಕುಟುಂಬವನ್ನು ತೊರೆದು ಮತಪ್ರಚಾರಕನಾದ.
ಬಾಲ್ಯದಲ್ಲಿ ಖಿಲಿಸ್ವೀ (ಫಾಜಿಲ್ಲೆಂಟ್ಸ್) ಎಂಬ ಪಂಥದ ಪ್ರಭಾವಕ್ಕೆ ಒಳಗಾಗಿದ್ದ. ತಾನು ದೈವ ಪ್ರೇರಿತನೆಂದೂ ಅದ್ಭುತ ಪವಾಡಗಳನ್ನು ಮಾಡಬಲ್ಲವನೆಂದೂ ಘೋಷಿಸಿಕೊಂಡು ಪಾಷಂಡವಾದವನ್ನು ಪ್ರಚುರ ಪಡಿಸಿದ. ಈ ಕಾರಣಕ್ಕಾಗಿ ಈತ ಜನರ ದೂಷಣೆಗೆ ಗುರಿಯಾದ; ರಾಸ್ಪುಟೀನ್ ಎಂಬ ಹೆಸರು ಪಡೆದ.